hotchpotch/miracl-hf-unified huggingface dataset:
প্রথম রিচার্ড
প্রথম রিচার্ড (৮ই সেপ্টেম্বর ১১৫৭ - ৬ই এপ্রিল ১১৯৯) ৬ই জুলাই ১১৮৯ থেকে আমৃত্যু ইংল্যান্ডের রাজা ছিলেন। একই সময়ে তিনি ছিলেন নরমান্ডের ডিউক (চতুর্থ রিচার্ড হিসেবে), অ্যাকুইটাইনের ডিউক, গাসকনির ডিউক, সাইপ্রাসের লর্ড, আনজুউয়ের কাউন্ট, মাইনের কাউন্ট, নান্তেসের কাউন্ট ও বিভিন্ন সময় ব্রিটানির ওভারলর্ড। তিনি ছিলেন ইংল্যান্ডের রাজা দ্বিতীয় হেনরির পঞ্চম পুত্র ও তার মাতা ছিলেন অ্যাকুইটাইনের এলিনর। তিনি ছিলেন সেনাবাহিনীর মহান নেতা ও যুদ্ধা; এজন্য তিনি সবার কাছে "রিচার্ড লায়নহার্ট" বা "রিচার্ড কুয়ের দে লায়ন" নামে পরিচিত ছিলেন। মুসলমানরা তাকে "মালেক রিক" (রাজা রিচার্ড) বা "মালেক আল-ইনকিতার" (ইংল্যান্ডের রাজা) নামে ডাকতেন।
১৬ বছর বয়সে তিনি তার সেনাবাহিনীর দায়িত্ব নেন ও পোইতুতে তার পিতা দ্বিতীয় হেনরির বিরুদ্ধে গড়ে উঠা বিদ্রোহ সাফল্যের সঙ্গে দমন করেন। ফ্রান্সের দ্বিতীয় ফিলিপের পর তৃতীয় ক্রুসেডের সময় তিনি ছিলেন প্রধান খ্রিস্টীয় কমান্ডার যিনি সালাউদ্দিনসহ তার অন্যান্য মুসলমান প্রতিদ্বন্দীর কাছ থেকে যুদ্ধ করে বিজয় ছিনিয়ে আনেন। যদিও তিনি সালাউদ্দিনের কাছ থেকে জেরুজালেম জয় করতে পারেন নি।
রিচার্ড ফরাসি উপভাষা ও ফ্রান্সের দক্ষিণাঞ্চলের রোমানিয়ান ভাষাসহ আশেপাশের অঞ্চলের কয়েকটি ভাষায় দক্ষ ছিলেন। তিনি ফ্রানের দক্ষিণ-পশ্চিমাঞ্চলের অ্যাকুইটাইনে বসবাস করতেন এবং ইংল্যান্ডে খুবই অল্পসময় কাটিয়েছেন। এছাড়া তিনি তার সেনাবাহিনীর রসদ দেওয়ার জন্য তার রাজ্যকে রাজস্ব আদায়ের উৎস হিসেবে ব্যবহার করতে ভালবাসতেন। তার লোকজনের কাছে তিনি আন্তরিক নেতা হিসেবে পরিচিত ছিলেন। তিনি ইংল্যান্ডের খুব অল্পসংখ্যক রাজাদের মধ্যে অন্যতম যিনি তার রাজ্যের সংখ্যা দিয়ে নয় বরং তার নিজের বিশেষণে দিয়ে স্বরনীয় ও তিনি ইংল্যান্ডে ও ফ্রান্সে একজন অনুসরনীয় ব্যক্তিত্ত্ব হিসেবে জনপ্রিয়।
অ্যাডিলেড ওভাল
এডিলেইড ওভাল বা অ্যাডিলেইড ওভাল () অস্ট্রেলিয়ার দক্ষিণাংশে অ্যাডিলেড শহরের একটি বিখ্যাত খেলার মাঠ যা ১৮৭১ সালে নির্মিত হয়। এ মাঠটি শহরের কেন্দ্র ও নর্থ অ্যাডিলেইডের মধ্যবর্তী অ্যাডিলেড পার্কল্যান্ডে অবস্থিত।
একবিংশ শতকে পদার্পণ করে এটি সাউথ অস্ট্রেলিয়ান রেডব্যাকস এবং অ্যাডিলেড স্ট্রাইকার্স - এ দুই দলের নিজস্ব মাঠ হিসেবে পরিচিত। সাউথ অস্ট্রেলিয়ান ক্রিকেট অ্যাসোসিয়েশন (এসএসিএ) কর্তৃপক্ষ ১৮৭১ সাল থেকে অ্যাডিলেড ওভালে তাদের কার্যালয় পরিচালনা করছে।
অ্যাডিলেড ওভালের সমৃদ্ধ ইতিহাস রয়েছে সেই ১৮৭১ সাল থেকে। নির্মিত হবার অল্প কিছুদিন বাদেই এসএসিএ গঠনের পর অস্ট্রেলিয়ার সবচেয়ে আকর্ষণীয় টেস্ট ক্রিকেট মাঠের মর্যাদা পেয়ে আসছে। জন পিকারিং এবং হেনরি ইয়র্ক স্পার্কস স্টেডিয়াম গঠনে গুরুত্বপূর্ণ অবদান রাখেন।
অধিকাংশ সময়ই মাঠটি ক্রিকেট এবং অস্ট্রেলীয় রুলস ফুটবল খেলায় ব্যবহৃত হয়ে থাকে। তবে রাগবি লীগ, রাগবি ইউনিয়ন, ফুটবল খেলা অনুষ্ঠিত হয় ও এতে ব্যাপকসংখ্যক দর্শক সমাগম ঘটে থাকে। এছাড়াও, কনসার্টের আয়োজন করা হয় এখানে।
সাউথ অস্ট্রেলিয়ান ক্রিকেট অ্যাসোসিয়েশন কর্তৃক ওভাল পরিচালিত হয়। ২০০৬ সালে মাঠের দর্শক ধারণ ক্ষমতা ছিল ৩৬,০০০। ১৯৩২ সালে অনুষ্ঠিত বডিলাইন টেস্টে সর্বোচ্চ ৫০,৯৬২ দর্শক সমাগমের রেকর্ড লিপিবদ্ধ করা হয়। অস্ট্রেলীয় রুলস ফুটবলকে শহরে ফিরিয়ে আনতে ৫৭৫ মিলিয়ন ডলারের পুণঃগঠনে ব্যয় করা হবে। এরফলে স্টেডিয়ামের আসন সংখ্যা ৫৪,৫০০-তে দাঁড়াবে। ফলাফল হিসেবে ২০১৪ সাল থেকে অ্যাডিলেড এবং পোর্ট অ্যাডিলেডের ফুটবল ক্লাব তাদের নিজেদের মাঠ হিসেবে ব্যবহার করবে।
টেস্ট ও একদিনের আন্তর্জাতিক ক্রিকেট খেলা অনুষ্ঠিত হয়। ক্রিকেট বর্ষপঞ্জীতে উল্লিখিত সময়ে অস্ট্রেলিয়া দিবস উপলক্ষে প্রচলিত অস্ট্রেলিয়া ডে টেস্টের পরিবর্তে ২৬ জানুয়ারি তারিখে একদিনের আন্তর্জাতিক খেলা আয়োজিত হয়। এছাড়াও, প্রতি চার বছর অন্তর ৫-টেস্টের অ্যাশেজ সিরিজের একটি টেস্ট অস্ট্রেলিয়া-ইংল্যান্ডের মধ্যে অনুষ্ঠিত হয়। বর্তমানে এ টেস্টগুলো ডিসেম্বরের প্রথমার্ধ থেকে অনুষ্ঠিত হচ্ছে মূলতঃ অস্ট্রেলিয়া ও সফরকারী আন্তর্জাতিক দলগুলোর বিশেষ মৌসুমের কারণে। ২০১১ সালে অ্যাডিলেড ওভালে প্রথমবারের মতো টুয়েন্টি২০ আন্তর্জাতিক খেলা অনুষ্ঠিত হয়। এতে সফরকারী ইংল্যান্ড দল ১ উইকেটের ব্যবধানে স্বাগতিক অস্ট্রেলিয়া দলকে পরাভূত করে।
এই মাঠ অস্ট্রেলিয়ার জন্য অন্যতম পয়া মাঠ।
ভারতের বিরুদ্ধে সিরিজের ২য় টেস্ট এ অস্ট্রেলিয়া হেরে যায়। একমাত্র এশীয় দেশ হিসেবে এই মাঠে এটাই প্রথম জয়। ভারত ম্যাচ যেতে ৪ উইকেটে। পন্টিং ২৪২ রানের ইনিংস খেললেও রাহুল দ্রাবিড় , কুম্বলে ও আগরকারের দুরন্ত প্রদর্শনে ম্যাচে আধিপত্য পায় ভারত। ম্যাচ সেরা হন রাহুল দ্রাবিড় ।
শুশথার ঐতিহাসিক হাইড্রোলিক সিস্টেম
শুশথার ঐতিহাসিক হাইড্রোলিক সিস্টেম (ফার্সি: سازه‌های آبی شوشتر‎) একটি জটিল সেচ প্রণালী যা সাসসানিদ ইরা’র একটি দ্বীপ শহর এবং এটি ইরানের খুজেস্তান প্রদেশে অবস্থিত। ইউনেস্কো এটিকে ২০০৯ সালে বিশ্ব ঐতিহ্যবাহী স্থান হিসেবে তালিকাভূক্ত করে, যা ইউনেস্কোর সাংস্কৃতিক বিশ্ব ঐতিহ্যের তালিকায় ইরানের দশম স্থাপনা।
বান্দ-ই-কায়সার প্রায় ৫০০ মিঃ লম্বা একটি রোমান ওয়্যার যা কারুন নামক স্থান অতিক্রম করেছে। এটা এই কমপ্লেক্সের একটি প্রাথমনিক গঠন ছিল। যার মধ্যে বান্দ-ই-মিজান, একটি সচল ও গতিপ্ররিবর্তিত নদী যা এলাকার সেচ খালের মধ্যে দিয়ে প্রবাহিত। এই সেচ এলাকার সর্বপূর্বদিকে রোমান সেতু ও রোমান বাঁধ অবস্থিত, যা খ্রিস্টাব্দ ৩য় শতাব্দীতে রোমানদের দ্বারা স্থাপিত হয়। এবং এটি ইরানের প্রথম স্থাপনা যা সেতু ও বাঁধ একসাথে সংযুক্ত।
সেচ এলাকার বিভিন্ন নিদর্শন দেখে বলা হয়, “মহান দারিয়ুস” ইরানের একজন অ্যাচমেনিয়ান রাজা, যার শাসনকাল কাল থেকে সেচ কাজ শুরু হয়। এই সেচ প্রকল্পটি আংশিকভাবে একজোড়া খালের মাধ্যম্মে কারুন নদীর সাথে যুক্ত ছিল। যার একটি খাল এখনো ব্যবহৃত হয়। একটি পানি সরবরাহ সুরঙ্গের মাধ্যমে শুশথার শহরে পানি সরবরাহ করত। এই সেচ এলাকায় সেলাস্তেল প্রাসাদ অবস্থিত। এছাড়াও সেতু, বাঁধ, মিলস, এবং অববাহিকায় বরাবর পানির স্তর পরিমাপ জন্য একটি টাওয়ার রয়েছে।
এই সেচ প্রকল্পের সাহায্য পানি সরবরাহের কারণে শহরের দক্ষিণের সমতলভূমি মিয়ানাব নামক এলাকায় চাষাবাদের সম্ভাবনা বৃদ্ধি পায় 
যদিও কাউন নদীর দুই গতি পরিবর্তনীয় খাল (শুটাইট ও গারগার) এর মর্ধ্যবর্তী পুরো এলাকাকে মিয়ানাব নামে ডাকা হত। যা একটি দ্বীপ যার উত্তরদিকের শেষাংশে শুশথার শহর অবস্থিত।
ইউনেস্কো এই এলাকাকে “সৃজনশীল প্রতিভা একটি সেরা শিল্পকর্ম” নামে অভিহিত করে।
মেহজাবিন চৌধুরী
মেহজাবীন চৌধুরী ( জন্মঃ ১৯ এপ্রিল ১৯৯১, চট্টগ্রাম) বাংলাদেশের একজন মডেল ও অভিনেত্রী। তিনি ২০০৯ সালে লাক্স চ্যানেল আই সুপারস্টার থেকে বিজয়ী হয়ে মিডিয়া জগতে আসেন। বর্তমানে তিনি বিভিন্ন টিভি বিজ্ঞাপন ও নাটকে নিয়মিত অভিনয় করছেন।
মেহজাবীনের পৈতৃক নিবাস চট্টগ্রামে। শৈশবে বেড়ে উঠেছেন সংযুক্ত আরব আমিরাতে। মেহজাবীনের শান্ত-মারিয়াম বিশ্ববিদ্যালয়ের ফ্যাশন ডিজাইনিং এর ছাত্রী ছিলেন।
ও লেভেলে পড়াশুনা করার সময় তিনি লাক্স সুন্দরী নির্বাচিত হন। পাঁচ ভাই-বোনের মধ্যে তিনি সবার বড়।
লাক্স চ্যানেল আই সুপারস্টার প্রতিযোগিতায় চ্যাম্পিয়ন হওয়ার পর মেহজাবীন অভিনীত প্রথম নাটক ছিল ইফতেখার আহমেদ ফাহমি পরিচালিত ‘তুমি থাকো সিন্ধুপারে’। এ নাটকে তার বিপরীতে অভিনয় করেছেন মাহফুজ আহমেদ। এরপর তিনি একে একে কাজ করেন ‘মাঝে মাঝে তব দেখা পাই’, ‘কল সেন্টার’, ‘মেয়ে শুধু তোমার জন্য’, ‘আজও ভালোবাসি মনে মনে’, ‘হাসো আন লিমিটেডসহ’ বেশকিছু নাটকে। ২০১৩ তে শিখর শাহনিয়াত পরিচালিত নাটক 'অপেক্ষার ফটোগ্রাফি' ছিল মেহজাবীন এর জন্য বড় একটি টার্নিং পয়েন্ট। সম্প্রতি ঈদুল আযহা ২০১৭ -এ মিজানুর রহমান আরিয়ানের পরিচালনায় বড় ছেলে’তে অভিনয় করে আবারও শীর্ষে চলে আসেন এই অভিনেত্রী। দেশ-বিদেশে ব্যাপক প্রশংসিত হয় মেহজাবীন ও জিয়াউল ফারুক অপূর্ব অভিনীত বড় ছেলে।
আরিফিন শুভ
আরিফিন শুভ (জন্ম: ২ ফেব্রুয়ারি, ১৯৮২) বাংলাদেশের একজন চলচ্চিত্র অভিনেতা এবং টিভি অভিনয়শিল্পী। বিনোদন জগতে পা রাখেন মডেলিং দিয়ে। পরবর্তীতে কাজ করেন নাটকে। তিনি "জাগো" (২০১০) চলচ্চিত্রের মাধ্যমে চলচ্চিত্রের ভুবনে পা রাখেন। তিনি একজন খলনায়ক হিসেবে প্রথমবারের মত পূর্ণদৈর্ঘ্য প্রেম কাহিনী চলচ্চিত্রে শাকিব খান ও জয়া আহসানের সাথে অভিনয় করেন। এই চলচ্চিত্রে অভিনয়ের জন্য তিনি দর্শকমহল থেকে ব্যাপক প্রশংসা পান।
শুভ ১৯৮২সালের ২ ফেব্রুয়ারি বাংলাদেশের ময়মনসিংহ জেলার ভালুকা উপজেলার ডাকাতিয়া গ্রামে জন্মগ্রহণ করেন।
আরিফিন শুভ ২০০৫ সালে মডেলিং শুরু করেন। ২০০৭ সালে প্রথম মোস্তফা সরয়ার ফারুকীর "হ্যাঁ-না" নাটকে অভিনয় করেন। ২০০৮ সালে "ইজ ইকুয়াল টু" ধারাবাহিক নাটকে অভিনয় করে তার অবস্থান শক্ত করেন। ২০১০ সালে খিজির হায়াত খান পরিচালিত "জাগো" চলচ্চিত্রের মাধ্যমে তার বড় পর্দায় অভিষেক হয়। কয়েক বছর বিরতির পর ২০১৩ সালে চলচ্চিত্র পরিচালক শফি উদ্দিন শফি পরিচালিত পূর্ণদৈর্ঘ্য প্রেম কাহিনী চলচ্চিত্রে খলচরিত্রে অভিনয় করেন। এই চলচ্চিত্রে তার সহশিল্পী ছিল শাকিব খান ও জয়া আহসান। চলচ্চিত্র পরিচালক ও সমালোচক মতিন রহমান ছবিতে তার "কানে লাগে" সংলাপ এবং "একক নাট্য অভিব্যক্তি প্রকাশের" প্রশংসা করেন। ছবিটি ব্যবসায়িক দিক থেকেও সফল হয়। এরপর তিনি চলচ্চিত্রে মনোনিবেশ করেন। সে বছর "ভালোবাসা জিন্দাবাদ" চলচ্চিত্রে অভিনয় করেন। এতে তার বিপরীতে কাজ করেন আইরিন সুলতানা।
২০১৪ সালে ইফতেখার চৌধুরীর "অগ্নি" ছবিতে তিনি একজন বক্সিং খেলোয়াড় ও পেশাদার খুনী ড্রাগন চরিত্রে অভিনয় করেন। একই বছর শাহাদাত হোসেন লিটনের মন বোঝেনা, মুহাম্মদ মোস্তফা কামাল রাজ পরিচালিত "তারকাঁটা", ও আশিকুর রহমান পরিচালিত "কিস্তিমাত" চলচ্চিত্রে অভিনয় করেন। ২০১৫ সালে শিহাব শাহীন পরিচালিত ছুঁয়ে দিলে মন, ও ওয়ার্নিং চলচ্চিত্রে কাজ করেন। ছুঁয়ে দিলে মন চলচ্চিত্র দর্শকদের ব্যাপক সাড়া পায় ও এই চলচ্চিত্রের জন্য মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী (পুরুষ) বিভাগে তারকা জরিপ পুরস্কার অর্জন করেন ও সমালোচক পুরস্কারের জন্য মনোনীত হন। পাশাপাশি তিনটি বিজ্ঞাপনের মডেল হয়ে কাজ করেন। মিস্টার কুকিজের বিজ্ঞাপনে তার সাথে কাজ করেন নুসরাত ফারিয়া মাজহার, যমুনা গ্রুপের বিজ্ঞাপনে নাদিয়া নদী ও প্রাণ আপের বিজ্ঞাপনে পরীমনি।
২০১৬ সালে তিনি আশিকুর রহমান পরিচালিত অ্যাকশনধর্মী "মুসাফির" ও অনন্য মামুন পরিচালিত নাট্যধর্মী "অস্তিত্ব" চলচ্চিত্রে অভিনয় করেন। এই বছরের শেষ দিকে মুক্তি পায় জাকির হোসেন রাজু পরিচালিত বাংলাদেশ-ভারত যৌথ প্রযোজনার "নিয়তি"। এতে তার বিপরীতে অভিনয় করেন জলি। ২০১৭ সালের শুরুর দিকে মুক্তি পায় জাকির হোসেন রাজু পরিচালিত পথ-রোমাঞ্চকর রোম্যান্টিক "প্রেমী ও প্রেমী" এবং শামিম আহমেদ রনি পরিচালিত কমেডিধর্মী "ধ্যাততেরিকি"। অক্টোবরে মুক্তি পায় দীপংকর দীপন পরিচালিত পুলিশ অ্যাকশন থ্রিলার "ঢাকা অ্যাটাক"। এতে তাকে ঢাকা মহানগর পুলিশের বোমা নিস্ক্রিয়করণ দলের প্রধান আবিদ রহমান চরিত্রে দেখা যায়। এছাড়া নির্মাণাধীন রয়েছে জায়েদ রিজওয়ানের "মৃত্যুপুরী", আলমগীরের "একটি সিনেমার গল্প" এবং কণ্ঠ দিয়েছেন বাংলাদেশের প্রথম অ্যানিমেশন চলচ্চিত্র "ডিটেকটিভ"-এ মহীন চরিত্রে।
আরিফিন শুভ ২০১৫ সালে অর্পিতা সমাদ্দারকে বিয়ে করেন। অর্পিতা সমাদ্দার পেশায় একজন ফ্যাশন ডিজাইনার।
আবীর চট্টোপাধ্যায়
আবির চট্টোপাধ্যায় (জন্ম ১৮ নভেম্বর, ১৯৮০) হলেন একজন ভারতীয় অভিনেতা। তিনি মূলত বাংলা চলচ্চিত্রে অভিনয় করে থাকেন। তাঁর বাবা-মা হলেন বিশিষ্ট নাট্যব্যক্তিত্ব ফাল্গুনী ও রুমকি চট্টোপাধ্যায়। আবির তাঁর কর্মজীবন শুরু করেন বাংলা টেলিভিশনে। ২০০৯ সালে "ক্রস কানেকশন" ছবিতে মুখ্য ভূমিকায় অভিনয়ের মাধ্যমে তিনি বাংলা চলচ্চিত্র জগতে প্রবেশ করেন।
আবির বহু বাংলা টেলিভিশন ধারাবাহিকে অভিনয় করেছেন। সেগুলির মধ্যে উল্লেখযোগ্য "প্রলয়...আসছে", "রুপসী বাংলা", "শাশুড়ি জিন্দাবাদ", "খুঁজে বেড়াই কাছের মানুষ", "বহ্নিশিখা", "শুধু তোমারই জন্য", "এক আকাশের নীচে" ও "জন্মভূমি"।
বাংলা শিশুসাহিত্যের দুই বিখ্যাত গোয়েন্দা চরিত্র ব্যোমকেশ বক্সী ও ফেলুদার ভূমিকাতেও অভিনয় করেছেন আবির। "দি ইন্ডিয়ান এক্সপ্রেস" লেখে "রয়্যাল বেঙ্গল টাইগার" ছবিতে তাঁর অভিনীত চরিত্রটিতে “পরিচ্ছন্ন ভঙ্গিমা ও আত্মবিশ্বাস” ("elegant élan and confidence") নিয়ে আসেন।
২০১৪ সালে পরিচালক রঞ্জন ঘোষ পরিচালিত "হৃদ মাঝারে" ছবিতে তিনি একক প্রধান ভূমিকায় প্রথম অভিনয় করেন। এই ছবিটি সমালোচকদের দ্বারা প্রশংসিত হয়েছিল। এই ছবিতে অভিনয় করার পর ২০১৪ সালের “ক্যালকাটা টাইমস মোস্ট ডিজায়েরেবল মেন” তালিকার শীর্ষে উঠে আসেন।
সুকুক
সুকুক (, আরবী শব্দ صك (সাক)এর বহুবচন, "আইনী দলিল, দলিল, চেক") সূদী বন্ডের ইসলামি বিকল্পকে বলে। মৌলিকভাবে এটি অর্থনৈতিক চুক্তিপত্র কিংবা দলিলের আরবি প্রতিশব্দ হলেও বর্তমানে এটি ইসলামি বন্ডের ক্ষেত্রেই ব্যবহৃত হয়। ইসলামি শরিয়াহ অনুযায়ী সূদ, ফাটকা ইত্যাদি অবৈধ এবং অর্থনীতির স্বাভাবিক প্রক্রিয়া ব্যাহত হওয়ার কারণ। তাই ইসলামি আইনে প্রচলিত পদ্ধতির বন্ড, ঋণপত্র, ডিবেঞ্চার অবৈধ। সুকুক হলো ইসলামি আইনের আলোকে গঠিত প্রচলিত ঋণপত্রের বিকল্প।
মিথেন
মিথেন হচ্ছে একটি রাসায়নিক যৌগ যার রাসায়নিক সংকেত । এর প্রতিটি অনুতে আছে এক পরমাণু কার্বন ও চার পরমাণু হাইড্রোজেন।এটি একটি অ্যালকেন এবং প্রাকৃতিক গ্যাসের প্রধান উপাদান।মিথেনের আপেক্ষিক প্রাচুর্যতা এটিকে একটি আকর্ষণীয় জ্বালানীতে পরিনত করেছে।কিন্তু,সাধারণ তাপমাত্রায় যেহেতু এটি গ্যাসীয় অবস্থায় থাকে তাই মিথেনকে উৎস থেকে পরিবহন করা কষ্টসাধ্য।
বায়ুমন্ডলীয় মিথেন একটি শক্তিশালী গ্রিনহাউজ গ্যাস (প্রতি এককে কার্বন ডাই অক্সাইড অপেক্ষা বেশি)।পৃথিবীর বায়ুমন্ডলে ১৯৯৮ সালে মিথেনের ঘনত্ব ছিল ১৭৪৫ এন.মোল/মোল (পার্টস পার বিলিয়ন,পিপিবি)।১৯৯৮ সাল পর্যন্ত বিশ্বব্যাপী মিথেনের মাত্রা প্রায় একইরূপ থাকার পর ২০০৮ সালে ১৮০০ এন.মোল/মোল হয়।
মিথেন প্রথম আবিস্কার করেন আলেসান্দ্রো ভোল্টা ১৭৭৬ সালের নভেম্বর মাসে।তিনি বেঞ্জামিন ফ্র্যাংকলিন কর্তৃক লেখা "প্রজ্বলনীয় বাতাস" পড়ার পর ঐ প্রজ্বলনীয় বাতাস অনুসন্ধান করার জন্য অনুপ্রানিত হয়েছিলেন মাগিওরি নামক এক জলাভূমিতে।ভোল্টা জলাভূমি থেকে ঊর্ধ্বগামী
গ্যাস সংগ্রহ করেন এবং ১৭৭৮ সালে মিথেনকে একক গ্যাস হিসেবে পৃথক করেন।তিনি একটি বৈদ্যুতিক স্ফুলিঙ্গ দিয়ে এই গ্যাস প্রজ্বলিত করার উপায় প্রদর্শন করেন।
মিথেন একটি টেট্রাহাইড্রাল অণু যাতে চারটি সমতুল্য কার্বন-হাইড্রোজেন বন্ধন আছে।স্বাভাবিক তাপমাত্রা ও চাপে মিথেন একটি বর্ণহীন ও গন্ধহীন গ্যাস।নিরাপত্তার জন্য বাড়িতে ব্যবহৃত প্রাকৃতিক গ্যাসে পরিচিত গন্ধ সাধারণত ট্রেট-বিউথাইল নামক সুগন্ধক যোগ করার কারনে হয়।এক বায়ুমন্ডলীয় চাপে মিথেনের স্ফুটনাঙ্ক হচ্ছে -১৬১° সেলসিয়াস।বাতাসে যখন এর ঘনত্ব একটি সংকীর্ণ পরিসীমায় ৫-১৫% হয় এটি তখন শুধুমাত্র প্রজ্বলিত হয়।তরল মিথেন উচ্চ চাপ ছাড়া (সাধারনত ৪-৫ বায়ুমন্ডলীয় চাপ) প্রজ্বলিত হয় না।
মিথেনের প্রধান প্রধান রাসায়নিক বিক্রিয়াগুলো হচ্ছে জ্বলন,বাষ্পকে সংশ্লেষিত গ্যাসে রুপান্তর এবং হ্যালোজিনেশন বিক্রিয়া। সাধারণভাবে,মিথেনের বিক্রিয়া নিয়ন্ত্রণ করা কঠিন।এনজাইম মিথেন মনোঅক্সিজেনস মিথেন থেকে মিথানল তৈরী করতে পারে, কিন্তু তা শিল্পের রাসায়নিক বিক্রিয়া জন্য ব্যবহার করা যাবে না।
মিয়ামোতো মুসাশি
মিয়ামোতো মুসাশি (宮本 武蔵?, সি. ১৫৮৪-জুন ১৩, ১৬৪৫) (শীনম্যান তাকেজু, মিয়ামোতো বেন্নুসুকো বা তার বুদ্ধ নাম নিতেন দুরাকো নামেও পরিচিত) ছিলেন একজন জাপানি অসিযোদ্ধা ও রোনিন (একজন মাস্টার বিহীন সামুরাই)। মুসাশি তার যুবক বয়স থেকেই তার অসাধারন তরোবারি চালোনা ও দ্বৈত লড়ার গল্পের জন্য বিখ্যাত। তিনি হাওহু নিতেন ইচি রেউ বা নিতেন রেই স্টাইল প্রতিষ্ঠাতা এবং দ্য বুক অফ ফাইভ রিংস এর লেখক যাতে তরবারি সংক্রান্ত বিভিন্ন কৌশল বা দর্শন সম্পর্কে বিস্তারিত বর্ননা রয়েছে। বইটি বর্তমানেও তরবারি চালানো বিদ্যায় বহুলভাবে পঠিত হয়।
মিয়ামোতোর প্রারম্ভিক জীবন সম্পর্কে বিস্তারিত যাচাই করা অত্যন্ত কঠিন। মুসাশি নিজে গোরিন নো স্যুতে শুধু বর্ননা করেছেন তিনি হারিমা প্রদেশে জন্মগ্রহন করেন। তার জীবনী নিয়ে লেখা প্রাথমিক একটি বই নিতেন কাই থেকে জানা যায় মুসাশি ১৫৮৪ সালে তেনসুর বানসুতে জন্মগ্রহন করেন। ঔতিহাসিক কামিকো তাদাশী মুসাশির লেখায় মন্তব্য করেন, তার পিতার নাম মুনিসাই ও তিনি মিমাসাকা প্রদেশের ইয়োসিনো জেলার মিয়ামোতো গ্রামে বাস করতেন এবং খুব সম্ভবত মিয়ামোতো এখানেই জন্মগ্রহন করেন। তার শৈশবের নাম ছিলো বেন্নুসুকো (弁之助)।
মুসাশি গোরিন নো স্যুতে তার পূর্ণ নাম শীনম্যান মুসাশী-নো-কামাই ফুজিওয়ারা নো জেনশীন (新免武蔵守藤原玄信) ও তার পিতার নাম শীনম্যান মুনিসাই (新免無二斎) বলে উল্লেখ করেন। তিনি আরো লেখন তার পিতা ছিলেন একজন মার্শাল শিল্পী ও তরবারি এবং জুটের মাস্টার। মুনিসাইয়ের পিতা ছিলেন হিরাতা সোজেন (平田将監) ও তিনি ছিলেন মিমাসাকা প্রদেশের ইয়োশীনো জেলার তাকাআমা ক্যসলের লর্ড শীনম্যানের অধীন একজন কর্মকর্তা। হিরাত শীনম্যানের উপর নির্ভরশীল ছিলেন বলে তিনি শীনম্যান উপাধি ব্যবহারে অনুমতিপ্রাপ্ত ছিলেন।
মুনিসাইয়ের সমাধিতে তার মৃত্যুর তারিখ রয়েছে ১৫৮০ যা মুসাশীর সর্বজনজ্ঞত জন্ম তারিখ ১৫৮৪-এর সাথে সামঞ্জস্যপূর্ণ নয়। পরবর্তীতে বিস্তৃত গবেষণায় বংশপরম্পরায় মিয়ামোতো পরিবারের সদস্যদের কাছ থেকে জানা যায় তিনি ১৫৮২ সালে জন্মগ্রহন করেন। কেঞ্জি তোকিশো বলেন, মুসাশীর গ্রহনযোগ্য জন্ম সাল ১৫৮৪ ভুল ও এটি গো রিন নো স্যু বইয়ের ভূমিকা থেকে লোকজন ভুলভাবে ধারণা করেছেন। তিনি যখন এটি লিখেন সম্ভবত তার বয়স তখন ৬০-এর কাছাকাছি ছিলো।
মুসাশি নামটি সম্ভবত নেওয়া হয়েছে একজন বিখ্যাত যুদ্ধা মুসাশিবু বেনকেই থেকে যিনি মিনামোতো নো ইয়োশিসোনির অধীন কর্মরত ছিলেন কিন্তু এটি নিশ্চিত নয়।
এটা বলা হয়ে থাকে যে তিনি ইয়োশিকা রেউ ডুজু বিদ্যালয়ে অধ্যয়ন করেছেন যদি এ তথ্যটিও খুবই অনিশ্চিত। তিনি ৭ বছর বয়স পর্যন্ত তার পিতার কাছ থেকে বা তার চাচার কাছ থেকে প্রাথমিক ট্রেনিং গ্রহন করেছিলেন।
দ্য বুক অফ ফাইভ রিংস বইয়ের ভূমিকায় মিয়ামোতো লিখেন তার প্রথম সফল দ্বৈত হলো ১৩ বছর বয়সে এবং তার প্রতিপক্ষ ছিলেন আরিমা কিহেই নামে একজন সামুরাই যিনি সুকাহারা বুকোদেন (জন্ম. ১৪৮৯-মৃত্যু. ১৫৭১) প্রতিষ্ঠিত মার্শাল স্টাইল কাশিমা শিন্তো-রেউ ধারা ব্যবহার করতেন। এই দ্বৈতের সারাংশ হলো:
আশরাফ আলী থানভী
আশরাফ আলী থানভী (জন্ম: আগস্ট ১৯, ১৮৬৩ - মৃত্যু: জুলাই ৪, ১৯৪৫) () ছিলেন একজন দেওবন্দী আলেম, সমাজ সংস্কারক, ইসলামি গবেষক এবং পুরোধা ব্যক্তিত্ব। তিনি ভারতের থানাভবনের নিবাসী হওয়ার কারণে তাঁর নামের শেষে "থানভী" যোগ করা হয়। ভারত উপমহাদেশ এবং এর বাইরেরও হাজার হাজার মানুষ তাঁর কাছ থেকে আত্মশুদ্ধি এবং তাসাওউফের শিক্ষা গ্রহণ করার কারণে তিনি "হাকীমুল উম্মত" (উম্মাহর আত্মিক চিকিৎসক) উপাধিতে পরিচিত। মুসলমানদের মাঝে সুন্নতের জ্ঞান প্রচারের সংস্থা "দাওয়াতুল হক" তাঁরই প্রতিষ্ঠিত।
মাওলানা আশরাফ আলী থানভী ১৯ আগস্ট, ১৮৬৩ খ্রিস্টাব্দে / রবিউস সানী ৫, ১২৮০ হিজরীতে ভারতের উত্তর প্রদেশের থানাভবনে জন্মগ্রহণ করেন। বুজুর্গ হাফেজ গোলাম মোর্তজা পানিপথীর নির্দেশক্রমে নবজাতকের নাম রাখা হয় "আশরাফ আলী"। তাঁর বাবার নাম ছিল আবদুল হক। তিনি উমর রা.এর বংশের লোক ছিলেন আর তাঁর মাতা ছিলেন ছিলেন আলী রা.এর বংশের।আল্লামা থানভী ভাইবোনদের মাঝে সকলের বড় ছিলেন। শৈশবে মাত্র পাঁচ বছর বয়সে তিনি মাকে হারান।
শৈশবেই তিনি হাফেয হোসাইন আলী রাহ.-এর কাছে সম্পূর্ণ কুরআন মুখস্থ করেন। ফার্সি ও আরবি ভাষার প্রাথমিক শিক্ষা গ্রহণ করেন নিজ গ্রামেই হযরত মাওলানা ফতেহ মুহাম্মদ থানভী রাহ.-এর কাছে। ১২৯৫ হিজরীতে হাকীমুল উম্মত ইসলামি জ্ঞান-বিজ্ঞানে উচ্চশিক্ষা অর্জনের জন্য দারুল উলুম দেওবন্দে ভর্তি হন। পাঁচ বছর পর ১৯ বছর বয়সে তিনি দেওবন্দের শিক্ষা সমাপ্ত করেন। দারুল উলুম দেওবন্দে তিনি হাদীস, তাফসীর, আরবী সাহিত্য, ইসলামী দর্শন, যুক্তিবিজ্ঞান, ইসলামি আইন এবং ইতিহাস অধ্যয়ন করেন। দারুল উলুম দেওবন্দের প্রথম যুগের শিক্ষা সমাপনকারী ছাত্রদের মাঝে তিনি অন্যতম। এরপর তিনি কেরাত (কুরআন পাঠ সম্পর্কিত একটি বিদ্যা) ও তাজবীদের (কুরআনের শব্দসমূহ সঠিকভাবে উচ্চারণ করার বিদ্যা) শিখেন মক্কা মুকাররমায় মুহাম্মাদ আবদুল্লাহ্‌ মুহাজিরে মক্কীর কাছে।
১৩০০ হিজরীতে হাকীমুল উম্মত কানপুরের "ফয়যে আম মাদ্রাসায়" মাসিক ২৫ টাকা বেতনে শিক্ষক হিসেবে যোগদান করেন। তাঁর জ্ঞানের কারণে তাঁর উপাধি দেয়া হয় বাহরুল উলুম (জ্ঞানের সাগর)। পরবর্তীতে তিনি কানপুরের টপকাপুরে "জামেউল উলূম মাদ্রাসার" প্রধান পরিচালকের আসন অলংকৃত করেন। সেখানে তিনি ১৪ বছর শিক্ষকতা করেন। পরবর্তীতে ১৩১৫ হিজরীতে হাজী ইমদাদুল্লাহ্ মুহাজিরে মক্কীর পরামর্শে তিনি থানাভবনের খানকাহে ইমদাদিয়ায় অবস্থান গ্রহণ করেন এবং জীবনের শেষ দিন পর্যন্ত সেখানে অবস্থান করেই ইসলাম প্রচার, আত্মশুদ্ধি,তাসাওউফ ও রচনার কাজ করে যান।
১৬ রজব, ১৩৬২ হিজরী/ জুলাই ১৯, ১৯৪৩ খ্রিস্টাব্দে আল্লামা থানভী থানাভবনে মৃত্যুবরণ করেন। সেদিন সোমবার ছিল। তাঁর জানাযার নামাজে ইমামতি করেন মাওলানা যফর আহমেদ উসমানী। থানাভবনেই ইশকে বাযান নামক কবরস্তানে মুজাহিদ হাফেয জামেন শহীদ রাহ.-এর মাযারের পাশে তাঁকে দাফন করা হয়।
তিনি সারা জীবনে ছোট-বড় প্রায় সাড়ে তিনশো গ্রন্থ রচনা করেছেন। তাঁর প্রসিদ্ধ গ্রন্থগুলোর মাঝে অন্যতম হলো ফিকহ বিষয়ক গ্রন্থ "বেহেশতী জেওর" (স্বর্গের অলংকার)। যা ভারত উপমহাদেশের সাধারণ মুসলমানদের মাঝে বহুল পঠিত। এছাড়া তাঁর রচিত কুরআন শরীফের উর্দু তরজমার গ্রন্থ "বয়ানুল কুরআন" (কুরআনের ব্যাখ্যা) সুপরিচিত। তিনি জাতির কল্যাণের জন্য তাঁর সকল গ্রন্থের স্বত্ব উন্মুক্ত রেখেছেন। তাঁর রচিত গ্রন্থের তালিকা:
এরাম গার্ডেন
এরাম গার্ডেন (ফার্সি: باغ ارم‎ Bāgh-e Eram) একটি ঐতিহাসিক পারস্য বাগান, যা ইরানের সিরাযে অবস্থিত। এরাম শব্দটির আরবী শব্দ “ইরাম” পবিত্র কোর’আন শরীফে যার অর্থ দেওয়া আছে বেহেশত/জান্নাত। বেহেশতের মতন সুন্দর বিধায় এরাম গার্ডেনকে “বেহেশত” বলা হয়। এই বাগান ও বাগানের অভ্যন্তরে অবস্থিত কাভাম হাউজ ফারস প্রদেশের খোশক নদীর উত্তর তীরে অবস্থিত।
ইতিহাস
কাভাম হাউজ প্যাভিলিয়ন ও বাগান উভয়ই খ্রিস্টাব্দ নবম শতাব্দীর মাঝামাঝি ইলখানাতে বা একজন পারস প্রদেশের কাশকাই উপজাতী সর্বোচ্চ প্রধানের দ্বারা স্থাপিত। বাগানের মূল বিন্যাস ও তার তিন-চতুর্থাংশ ফার্সি জান্নাতের বাগান গঠন সম্ভবত সেলজুক দ্বারা অষ্টাদশ শতাব্দীতে স্থাপিত একটি এলাকার সাথে মিল ছিল বলে মনে করা হয় এবং পরবর্তীতে এর নামকরণ করা হয় বাগ-ই-শাহ ("Bāgh-e Shāh") (ফার্সিতে “রাজার বাগান”)। খ্রিস্টাব্দ অষ্টাদশ শতাব্দীতে নেদারল্যান্ডের এক পর্যটক যার নাম “কর্নেলিয়াস ডি ব্রাইউয়ুন এই বাগান সম্পর্কে একটি বর্ণনা লেখেন।
১৫০ বছরেরও বেশি সময় ধরে এই বাগানের গঠন সংশোধিত, পরিবর্তিত বা পরিবর্ধিত হয়। বিভিন্ন সময়ের শাসক বা প্রদেশ প্রধান দ্বারা এর পুনঃস্থাপন অথবা ধরন পরিবর্তিত হয়। কাভাম হাউজটি দক্ষিণমূখী লম্বা অক্ষে অবস্থিত। এই বাড়িটি একজন স্থানীয় স্থপতি দ্বারা নকশা প্রণীত হয়, যার নাম হাজী মোহাম্মদ হাসান। এই বাড়ীটির দুই তলায় মোট ৩২ কক্ষ আছে, যা কবি হাফিয -এর বিভিন্ন কবিতা খচিত টাইলস দ্বারা সুশোভিত। যান্দ ও কাজার –এর শাসনামলে এর গঠনগত দিক থেকে নতুনত্ব আনা হয়।
১৯৬৫ সালে, ইরানে নিযুক্ত ব্রিটিশ অ্যাম্বাসেডর, স্যার ডেনিস রাইট শিরাজ আসাদোল্লাহ ইউনিভার্সিটির আচার্য কর্তৃক আমন্ত্রিত হয়ে এই এরাম গার্ডেনের অগলিভি’র রাজকুমারী অ্যালেক্সান্দ্রা একটি অনুষ্ঠানে উপস্থিত থাকেন। পাহ্লভী যুগে এই স্থানটি সংরক্ষণ ভার অর্পিত হয় পাহ্লভী বিশ্ববিদ্যালয়ের উপর। সে সময় এই স্থানটি আইন অনুষদ হিসেবে ব্যবহৃত হয়। কাভাম হাউজে “এশিয়া ইনিস্টিটিউট” স্থাপিত হয়।
বর্তমানে এরাম গার্ডেন ও কাভাম হাউজ শিরাজ বিশ্ববিদ্যালয়ের “শিরাজ বোটানিক্যাল গার্ডেন” (স্থাপিত ১৯৮৩) এর অধীনে অবস্থিত। ঐতিহাসিক বাগান ও কাভাম হাউজ জাদুঘর জনসাধারণের জন্য উন্মুক্ত। বর্তমানে এই স্থানটি ইউনেস্কো বিশ্ব ঐতিহ্যবাহী স্থান হিসেবে ইউনেস্কো ও ইরানের সাংস্কৃতিক ঐতিহ্য সংগঠন দ্বারা সংরক্ষিত।http://www.eramgarden.com
নাথান লায়ন (ক্রিকেটার)
নাথান লিয়ন (; জন্ম: ২০ নভেম্বর, ১৯৮৭) নিউ সাউথ ওয়েলসের ইয়াংয়ে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার। ২০১৫ সালে অস্ট্রেলীয় অফ-স্পিনার হিসেবে হিউ ট্রাম্বলের ১৪১ টেস্ট উইকেট লাভের রেকর্ড অতিক্রম করেন। এরপূর্বে ম্যানুকা ওভালে চার বছর মেয়াদী শিক্ষানবিসীকাল সমাপণ করে অ্যাডিলেড ওভালের মাঠের কর্মকর্তা দলের সদস্য হিসেবে কাজ করেছেন।
এসিটি ক্রিকেটের অনূর্ধ্ব-১৭ ও অনূর্ধ্ব-১৯ দলে অংশগ্রহণের উদ্দেশ্যে কৈশোরে তিনি ইয়াং থেকে ক্যানবেরায় যাত্রা করেন। শ্রেণীভিত্তিক ক্রিকেটে ওয়েস্টার্ন ডিস্ট্রিক্টস ও ক্যানবেরা বিশ্ববিদ্যালয় ক্রিকেট ক্লাবের হয়ে অংশগ্রহণ করেন। ২০০৮ সালে ক্রিকেট অস্ট্রেলিয়া কাপে এসিটি কমেটসের পক্ষাবলম্বন করে দক্ষিণ অস্ট্রেলীয় দ্বিতীয় একাদশের বিপক্ষে দিনের একমাত্র উইকেট লাভ করেন নাথান লায়ন। কমেটসের সাথে থাকাবস্থায় লায়ন অধিনায়ক, পরবর্তীতে অধিনায়ক-কোচ মার্ক হিগসের পরামর্শ পান। হিগস তার স্পিন বোলিংকে সঠিক পথে পরিচালনা করতে ও ফিল্ডিং সাজাতে সহায়তা করতেন। কমেটস থেকে চলে যাওয়া স্বত্ত্বেও তিনি হিগসের সহায়তার কথা কৃতজ্ঞচিত্তে স্মরণপূর্বক যোগাযোগ রক্ষা করতেন।
২৬ জুলাই, ২০১১ তারিখে শ্রীলঙ্কা সফরের জন্য অস্ট্রেলিয়া টেস্ট ক্রিকেট দলের অন্যতম সদস্যরূপে লায়ন মনোনীত হন। পাইকিয়াসোথি সারাভানামুত্তু স্টেডিয়ামে অনুষ্ঠিত তিনদিনের প্রস্তুতিমূলক খেলায় তিনি শ্রীলঙ্কা বোর্ড একাদশের বিরুদ্ধে দুই উইকেট লাভ করেন। অতঃপর ৩১ আগস্ট, ২০১১ তারিখে গালেতে অনুষ্ঠিত টেস্টের মাধ্যমে অভিষেক ঘটে নাথান লায়নের। ১ সেপ্টেম্বর, ২০১১ তারিখে তিনি তার নিজস্ব প্রথম বলেই প্রথম উইকেট লাভ করেন। কুমার সাঙ্গাকারাকে আউটের মাধ্যমে দ্বিতীয় অস্ট্রেলীয় ও বিশ্বের মধ্যে চতুর্দশ খেলোয়াড় হিসেবে টেস্ট ক্রিকেটে প্রথম বলেই প্রথম উইকেট লাভ করার বিরল গৌরব অর্জন করেন। প্রথম ইনিংসে ৩৪ রানে ৫ উইকেট লাভ করার মাধ্যমে বিশ্বের ১৩১তম খেলোয়াড় হিসেবে অভিষেক টেস্টে পাঁচ উইকেট লাভ করেন।
বাংলাদেশ সশস্ত্র বাহিনীর পদক
নিম্নোক্ত তালিকা বাংলাদেশ সশস্ত্র বাহিনীর বিভিন্ন বীর, সেবা এবং যুদ্ধের পদক।
রাধাগোবিন্দ বসাক
ডক্টর রাধাগোবিন্দ বসাক (৮ জানুয়ারি ১৮৮৫ - ১০ ডিসেম্বর ১৯৮২) ছিলেন প্রখ্যাত বাঙালি ইতিহাসবিদ ও ভাষা-বিজ্ঞানী। ঢাকা বিশ্ববিদ্যালয় প্রতিষ্ঠাকালীন যেসকল ব্যক্তি এখানে যোগদান করেন তিনি ছিলেন তাদের অন্যতম; তিনি এবং ডক্টর মুহম্মদ শহীদুল্লাহ প্রতিষ্ঠাকালীন সময়ে ঢাকা বিশ্ববিদ্যালয়ে বাংলা বিভাগের লেকচারার হিসেবে যোগ দান করেন।
রাধাগোবিন্দ বসাক ‘কৌটিলীয় অর্থশাস্ত্র’ বাংলা ভাষায় অনুবাদ করেন, যা সবচেয়ে নির্ভরযোগ্য অনুবাদ হিসেবে পরিচিত।
রাধাগোবিন্দ বসাককে কলকাতার সংস্কৃত কলেজ ‘বিদ্যাবাচষ্পতি’ উপাধি প্রদান করে। এছাড়াও তিনি বর্ধমান বিশ্ববিদ্যালয় থেকে সম্মানসূচক ডি.লিট. উপাধিতে ভূষিত হন।
অক্ষয়কুমার দত্তগুপ্ত
অধ্যক্ষ অক্ষয়কুমার দত্তগুপ্ত (২১ জুন ১৮৮১ - ৫ জুন ১৯৭৯) হলেন একজন প্রখ্যাত বাঙালি শিক্ষাবিদ ও সাহিত্যিক। তিনি ১৯১৪ সাল থেকে ১৯২০ সাল পর্যন্ত জগন্নাথ কলেজের (বর্তমান: জগন্নাথ বিশ্ববিদ্যালয়) অধ্যক্ষ হিসেবে দায়িত্ব পালন করেছেন।অক্ষয়কুমার দত্তগুপ্ত ডফ স্কলারশিপ পেয়েছিলেন। এছাড়াও তিনি 'কবিরত্ম' এবং রায় বাহাদুর উপাধিতে ভূষিত হন।
ডাটা মাইনিং
ডাটা মাইনিং কম্পিউটার বিজ্ঞানের একটি ক্ষেত্র হিসেবে বিবেচিত হয়। এটি 'নলেজ ডিসকভারি ইন ডেটাবেসেজ (কেডিডি) এর একটি ধাপ।
ডাটা মাইনিং কৃত্রিম বুদ্ধিমত্তা, পরিসংখ্যান, ডেটাবেজ ম্যানেজমেন্ট সিস্টেম সমন্বয়ে গঠিত একটি কম্পিউট বা গণনা প্রক্রিয়া যার মাধ্যমে বিশালাকার ডাটা সেট থেকে নির্দিষ্ট বৈশিষ্টের ডাটা আবিস্কার করা সম্ভব হয়। ডাটা মাইনিং এর লক্ষ্য হল একটি ডাটা সেট থেকে নির্দিষ্ট বা কাংক্ষিত ডাটা খুঁজে বের করা এবং তা নির্দিষ্ট কাজের উপযোগী করে বিন্যাস, শ্রেনীবদ্ধ ও উপস্থাপন করা।
নলেজ ডিসকভারি ইন ডেটাবেসেজ (কেডিডি)এর ধাপগুলো নিম্নরূপঃএই প্রক্রিয়ায় পূর্বের ডাটা বিশ্লেষন করে ভবিষ্যতের ডাটার চরিত্র সম্পর্কে পূর্ভাবাস দেওয়া যায়। ডিসিশন ট্রি, নিউরাল নেটওয়ার্ক ইত্যাদি পক্রিয়ায় সাধারণত ডাটা বিশ্লেষন করা হয়।
এই প্রক্রিয়ায় ডাটাসমূহকে নির্দিষ্ট বৈশিষ্ট্যের ভিত্তিতে শ্রেণিবদ্ধ করা হয়। একটি নির্দিষ্ট শ্রেণির ডাটাগুলোর মধ্যে সর্বোচ্চ সাদৃশ্য বজায় রাখা এবং দু'টি শ্রেণির ডাটাগুলোর মধ্যে সর্বনিম্ন সাদৃশ্য বজায় রাখা ক্লাস্টারিং এর উদ্দেশ্য। 
এই প্রক্রিয়ায় পূর্বের কোন রেকর্ডে যেসব ডাটা এক সাথে অবস্থান করে তাদের মধ্যে সম্মপর্ক স্থাপন করা হয়।
এই প্রক্রিয়ায় সময়ের ভিত্তিতে এবং ক্রমানুসারে ডাটা শ্রেণিবদ্ধ করা হয়।
তিরপ জেলা
তিরপ জেলা হল ভারতের অরুণাচল প্রদেশ রাজ্যের দক্ষিণ-পূর্বাঞ্চলের একটি জেলা। এই জেলার সীমানায় ভারতের নাগাল্যান্ড ও অসম রাজ্য এবং মায়ানমার রাষ্ট্র অবস্থিত।
প্রাচীনকালে তিরপ ছিল আদিবাসীপ্রধান এলাকা। খ্রিস্টীয় ১৬শ শতাব্দীতে নোকট উপজাতি এই অঞ্চলে বাস করতে আসে। সেই সময় এই জেলা অহোম রাজ্যের অংশ ছিল। ১৯৪৫ সালে জাপানি সেনাবাহিনী এই অঞ্চলে অনুপ্রবেশ করে এখানকার দখল নিয়েছিল। জাপান সাম্রাজ্যের পতন পর্যন্ত এই অঞ্চল জাপানিদের দখলে ছিল। পরবর্তীকালে বৃহত্তর নাগাল্যান্ডের দাবিদার এনএসসিএন নামক নাগা বিদ্রোহী গোষ্ঠীর হামলার শিকার হয় তিরপ জেলা। বলা হয়, ব্যাপ্টিস্ট মিশনারিরা গোপনে নাগা জঙ্গিদের গোপনে সমর্থন করেন।
১৯৮৭ সালের ১৪ নভেম্বর, এই জেলা ভেঙে চংলং জেলা গঠিত হয়।
তিরপ জেলার আয়তন । আয়তনে এই জেলা কানাডার কর্নওয়াল দ্বীপের সমান।
এখানকার পাটকই পর্বতের উচ্চতা ২০০ মিটার থেকে উত্তর-পশ্চিমে ৪০০০ মিটার পর্যন্ত।
অরুণাচল প্রদেশ বিধানসভার সাতটি আসন এই জেলায় অবস্থিত: নামস্যাংম খোনসা পূর্ব, খোনসা পশ্চিম, বরদুরিয়া-বোগাপানি, কানুবারি, লংডিং-পুমাও ও পংচুয়া-ওয়াক্কা। এগুলি সব কটিই অরুণাচল পূর্ব লোকসভা কেন্দ্রের অংশ।
২০১১ সালের জনগণনা অনুসারে, তিরপ জেলার জনসংখ্যা ১১১,৯৯৭। এই জনসংখ্যা গ্রেনাডা রাষ্ট্রের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এর স্থান ৬১৩তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১১.৬৩%. লিঙ্গানুপাতের হার প্রতি ১০০০ পুরুষে ৯৩১ জন মহিলা। সাক্ষরতার হার ৫২.২৩%।
নোকট উপজাতির মানুষ এই জেলায় সংখ্যাগুরু। অন্যান্য আদিবাসী গোষ্ঠীর মধ্যে কোনয়াক, ওয়ানচো, তুতসা, তাংসা ও সিংফো উল্লেখযোগ্য। আদিবাসী উৎসবের পাশাপাশি এই জেলায় দুর্গাপূজাও অনুষ্ঠিত হয়।
অরুণাচল প্রদেসের এই জেলাতেই প্রথম প্রচারিত হয়। এখানকার খোনসা অঞ্চলের নোকট উপজাতির অনেকে খ্রিস্টধর্মে ধর্মান্তরিত হয়েছে।
তিরপ জেলার রামকৃষ্ণ মিশন বিদ্যালয় একটি উল্লেখযোগ্য বিদ্যালয়। এই স্কুল এই জেলার শিক্ষা উন্নয়নে বিশেষ ভূমিকা রেখেছে।
পিক্সার
পিক্সার অ্যানিমেশন স্টুডিও () (, লোগোতে PIXAR) যার পূর্বের নাম দ্যা গ্রফিক্স গ্রুপ , একটি মার্কিন কম্পিউটার অ্যানিমেশন চলচ্চিত্র নির্মাণ প্রতিষ্ঠান যা মার্কিন যুক্তরাষ্ট্রের ইমেরিভিলে, ক্যালিফোর্নিয়ায় অবস্থিত। তারা জনপ্রিয়তা পায় সিজিআই চলচ্চিত্রগুলো তৈরির জন্য যা ফটোরিয়েলিস্টিক রেনডার ম্যানের সাথে মিলে নির্মাণ হয়ে ছিল। ১৯৭৯ সালে পিক্সার প্রথমে দ্যা গ্রাফিক্স গ্রুপ নামে লুকাস ফিল্মের কম্পিউটার বিভাগের অধীনস্থ প্রতিষ্ঠান হিসেবে যাত্রা শুরু করে। এটি ১৯৮৬ অন্যের অধিনে চলে যায় যখন অ্যাপল ইনকর্পোরেটেড ও পিক্সারের সহপ্রতিষ্ঠাতা স্টিভ জবস এর অধিকাংশ ফ্রেঞ্ছাইসি কিনে নেয়। ২০০৬ সালে দ্য ওয়াল্ট ডিজনি কোম্পানি জবসের পিক্সারকে ৭৪০ কোটি ডলার অংশীদারত্ব কিনে নেয়, যা ডিজনিকে পিক্সারের সবচেয়ে বড় শেয়ারহোল্ডার বানায়।
পিক্সার ১৯৯৫-তে "টয় স্টোরি" দিয়ে শুরু করে এখন পর্যন্ত ১৪টি অ্যানিমেশন চলচ্চিত্র তৈরি করেছে। সবকটি চলচ্চিত্রই লক্ষ পূরণে সফল হয়; এর মধ্যে "কারস্ ২" পিক্সারের জন্য সবচেয়ে বেশি বাণিজ্যিক সাফল্য বয়ে আনে। সবকটিই হলিউড ভিত্তিক চলচ্চিত্রের সাফল্যের জরিপ সংস্থা সিনেমাস্কোর A(এ) দিয়ে চিহ্নিত করে। তারা বিভিন্ন স্বল্পদৈর্ঘ্যের চলচ্চিত্রও প্রযোজনা করে থাকে। ২০১৩ সালের জুলাই পর্যন্ত তাদের চলচ্চিত্রগুলো বিশ্বব্যাপী ৮৩০ কোটি ডলার আয় করে এবং যা তাদের গড়ে প্রতিটি সিনেমার জন্য ৫৮ কোটি ৯০ লাখ করে আয় হয়।
এই নির্মাতারা এখন পর্যন্ত ২৭টি অস্কার পুরস্কার, ৭টি গোল্ডেন গ্লোব পুরস্কার, ১১টি গ্র্যামি এ্যাওয়ার্ডসহ এছাড়া আরো অনেক পুরস্কার লাভ করে তাদের অসাধারণ চলচ্চিত্র নির্মাণের জন্য। ২০০১-এর পর থেকে পিক্সারের অধিকাংশ চলচ্চিত্র একাডেমি পুরস্কারের সেরা অ্যানিমেশন চলচ্চিত্র বিভাগে পুরস্কারের জন্য মনোনীত হয়েছে, এর মধ্যে ২টি বাদে ৭টিই পুরস্কার পেয়েছে; ফাইন্ডিং নিমু, দ্য ইনক্রেডেবলস, র‌্যাটাটুই (চলচ্চিত্র), ওয়াল-ই, আপ, টয় স্টোরি ৩ এবং ব্রেভ। আপ এবং টয় স্টোরি ৩ দ্বিতীয় ও তৃতীয় অ্যানিমেশন চলচ্চিত্র যা একাডেমি পুরস্কারের সেরা চলচ্চিত্রের মর্যাদা লাভ করে।
কেভিন কার্টার
কেভিন কার্টার (১৩ সেপ্টেম্বর ১৯৬০ – ২৭ জুলাই ১৯৯৪) ছিলেন একজন দক্ষিণ আফ্রিকান পুরস্কার-বিজয়ী ফটোসাংবাদিক এবং ব্যাং-ব্যাং ক্লাবের সদস্য। ১৯৯৩ সালের সুদান দুর্ভিক্ষের ছবি তুলে তিনি পুলিৎজার পুরস্কার পান। তিনি ৩৩ বছর বয়সে আত্মহত্যা করেন। ২০১০ সালের ফিচার চলচ্চিত্র "দ্য ব্যাং ব্যাং ক্লাবে" তাঁর কাহিনী বর্ণিত হয়েছে যেখানে তাঁর চরিত্রে অভিনয় করেছেন টেইলর কিটস্চ।
প্রথমে খেলাধুলার ফটো সাংবাদিকতার মধ্য দিয়ে কর্ম জীবন শুরু করেন। বর্নবাদ এর কারণে পরে তিনি জোহার্নেসবাগ র্স্টার এ চলে আসেন। ১৯৯৩ সালের মার্চে এ কেভিন কার্টার সুদান আসেন এবং দুর্ভিক্ষের ফটো তোলেন।
২৭ জুলাই, ১৯৯৪ সালে তিনি মাঠ এবং পাঠ কেন্দ্রের পাশে ব্রামফন্টেইনের দিকে গাড়ি চালিয়ে যেতে থাকেন, যে এলাকায় তিনি শৈশবে খেলতেন, এবং তিনি একদিকে তার পিকাপ ট্রাকের হোস পাইপ এবং অন্যদিকে ড্রাইভারের জানালার পাশে বেঁধে আত্মহত্যা করেন। তিনি ৩৩ বছর বয়সে কার্বন মনোক্সাইড বিষক্রিয়ায় মারা যান। তাঁর আত্মহত্যার নোটের কিয়দংশঃ
কুইন্টন ডি কক
কুইন্টন ডি কক (; জন্ম: ১৭ ডিসেম্বর, ১৯৯২) জোহানেসবার্গে জন্মগ্রহণকারী দক্ষিণ আফ্রিকান ক্রিকেটার। এছাড়াও তিনি ঘরোয়া ক্রিকেটে গটেং এবং হাইভেল্ড লায়ন্সের পক্ষ হয়ে খেলছেন। আন্তর্জাতিক পর্যায়ে দক্ষিণ আফ্রিকা দলে তিনি উইকেট-কিপার কাম ব্যাটসম্যান হিসেবে দায়িত্ব পালন করেন। এরপূর্বে তিনি অনূর্ধ্ব-১৯ দলে প্রতিনিধিত্ব করেছেন। ২০১৩ সালের ইন্ডিয়ান প্রিমিয়ার লীগে তিনি সানরাইজার্স হায়দরাবাদের সাথে চুক্তিবদ্ধ হয়েছেন। কিন্তু দলে তেমন কোন অবদান রাখতে পারেননি। ১৮ ফেব্রুয়ারি, ২০১৩ তারিখে দক্ষিণ আফ্রিকায় অনুষ্ঠিত টুয়েন্টি২০ আন্তর্জাতিকে ১২৬ রান করে দ্বিতীয় সর্বোচ্চ রান সংগ্রহকারীর তালিকায় অন্তর্ভুক্ত হন।
২১ ডিসেম্বর, ২০১২ তারিখে টুয়েন্টি২০ পর্যায়ে দক্ষিণ আফ্রিকা দলে সর্বপ্রথম অংশগ্রহণ করেন ডি কক। ঐ খেলায় দক্ষিণ আফ্রিকা নিউজিল্যান্ড দলকে মাত্র ৮৬ রানে অল-আউট করে। ফলে স্বাগতিক দক্ষিণ আফ্রিকা খুব সহজেই ৮ উইকেটের ব্যবধানে নিউজিল্যান্ডকে পরাভূত করে। অভিষেকেই চমক দেখান ডি কক। তিনি ২৩ বলে অপরাজিত ২৮ রান করেন। এছাড়াও উইকেট-রক্ষক হিসেবে দুইটি ক্যাচ গ্লাভসে বন্দী করেন।
একদিনের দলে অভিষিক্ত হন ১৯ জানুয়ারি, ২০১৩ তারিখে। দক্ষিণ আফ্রিকার পার্লের বোল্যান্ড পার্ক স্টেডিয়ামে অনুষ্ঠিত নিউজিল্যান্ড দলের বিরুদ্ধে তিনি অংশগ্রহণ করেন। জানা যায় যে, তিনি সাবেক অবসরপ্রাপ্ত দক্ষিণ আফ্রিকান উইকেট-কিপার ব্যাটসম্যান মার্ক বাউচারের কাছ থেকে প্রশিক্ষণ লাভ করেছিলেন ও উজ্জ্বীবিত হয়েছিলেন। তার অনুপস্থিতিতে ওডিআই সিরিজে নিউজিল্যান্ডের বিরুদ্ধে ডি কক স্থলাভিষিক্ত হন। অভিষেক সিরিজের দ্বিতীয় খেলা থেকেই তিনি গ্রেইম স্মিথের সাথে উদ্বোধনীতে ব্যাটিং করছেন।
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা () ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের ত্শাল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ১১২৩ খ্রিষ্টাব্দে স্ক্যিদ নদী উপত্যকায় স্না-নাম-ঝাং পরিবারগোষ্ঠীতে জন্মগ্রহণ করেন। জন্মের পর তাঁর নাম রাখা হয় দার-মা-গ্রাগ্স () শৈশবে তিনি মা-জো-দার-মা নামক এক ভিক্ষুণী ও সাম-বু নামক এক অনুবাদকের নিকটে শিক্ষালাভ করেন। কৈশোরে তাঁর পিতামাতার মৃত্যু হলে তিনি আত্মহত্যাপ্রবণ হয়ে পড়েন।
১১৪৮ খ্রিষ্টাব্দে খাম্স অঞ্চলে তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নাম নিয়ে বৌদ্ধ ভিক্ষুতে পরিণত হন। এই অঞ্চলেই তিনি র্গোয়া-লো-ত্সা-ওয়া নামক তিব্বতী অনুবাদকের নিকট চক্রসম্বর তন্ত্র সম্বন্ধে শিক্ষালাভ করেন। এরপর তিনি 'ওল-খা-বা-ছোস-গ্যুং () (১১০৩-১১৯৯) এবং মাল-য়ের-পা-বা () নামক দুইজন তিব্বতী বৌদ্ধ পন্ডিত এবং বৈরোচনবজ্র নামক ভারতীয় দোঁহা পন্ডিতের নিকটে শিক্ষালাভ করেন। এছাড়াও তিনি স্গাম-পো-পা-ব্সোদ-নাম্স-রিন-ছেন নামক মিলারেপার শিষ্যের ভগিনীপুত্র স্গোম-পো-ত্শুল-খ্রিম্স-স্ন্যিং-পো নামক বিখ্যাত ব্কা'-ব্র্গ্যুদ পন্ডিতের শিষ্যত্ব লাভ করেন। এই সময় তিনি ফ্যাগ-ছেন-লাম-ম্ছোগ-ম্থার-থুগ () নামক বিখ্যাত গ্রন্থ রচনা করেন।
১১৬০ এর দশকে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে স্গোম-পো-ত্শুল-খ্রিম্স-স্ন্যিং-পো এই ব্যাপারে মধ্যস্থতা করেন এবং তিনি তাঁর শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের আদেশ দেন। সেই কারণে তিনি ১১৭৫ খ্রিষ্টাব্দে উত্তর দিক থেকে আক্রমণ প্রতিরোধের জন্য লাসা শহরের উত্তরে স্ক্যিদ নদীর উত্তর তীরে ত্শাল-গুং-থাং () নামক বিখ্যাত বৌদ্ধমঠটির নির্মাণ করেন। এই সময় তিনি মধ্য তিব্বতের একজন শক্তিশালী শাসক হিসেবে পরিগণিত হন। তিনি এই সময় এই অঞ্চলে তাঁর নিজের আইন কানুন স্থাপন করেন এবং আইনভঙ্গকারীদের ওপর নির্যাতন ও শাস্তির ব্যবস্থা করেন।
একষট্টি বছর বয়সে এক কঠিন রোগে আক্রান্ত হলে তিনি তাঁর জীবনের শেষ দিন পর্যন্ত গোপণে সাধনার জন্য চলে যান। এই সময় তিনি কোন ব্যক্তির সঙ্গে দেখা না করতেন না। একমাত্র ১১৮৯ খ্রিষ্টাব্দে কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা দুস-গ্সুম-ম্খ্যেন-পা তাঁর সঙ্গে দেখা করে তাঁর সামরিক অভিযান বন্ধের অনুরোধ করলে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা তাঁর যুক্তিতে রাজি হন।
স্গোম-পো-ত্শুল-খ্রিম্স-স্ন্যিং-পো
স্গোম-পো-ত্শুল-খ্রিম্স-স্ন্যিং-পো () (১১১৬-১১৬৯) দ্বাদশ শতাব্দীর একজন বিখ্যাত তিব্বতী বৌদ্ধ পন্ডিত ছিলেন যিনি দ্বাগ্স-ল্হা-স্গাম-পো () নামক বৌদ্ধবিহারের দ্বিতীয় প্রধান ছিলেন।
স্গোম-পো-ত্শুল-খ্রিম্স-স্ন্যিং-পো ১১১৬ খ্রিষ্টাব্দে গ্ন্যাল-বোং-স্ন্যি () নামক স্থানে স্গাম-পো-পা-ব্সোদ-নাম্স-রিন-ছেন নামক বিখ্যাত বৌদ্ধ পন্ডিতের জ্যৈষ্ঠ ভ্রাতা র্গ্যা-বা-সে-রের () ঔরসে ত্শে-ল্চাম () নামক মহিলার গর্ভে প্রথম সন্তান রূপে জন্মগ্রহণ করেন। তাঁর তৃতীয় ভ্রাতা রোগ-ছুং পরবর্তীকালে স্গোম-ছুং-শেস-রাব-ব্যাং-ছুব নামে বিখ্যাত হন।
তাঁর দশ বছর বয়সে তাঁর পিতা মাতা তাঁকে স্গাম-পো-পা-ব্সোদ-নাম্স-রিন-ছেনের নিকটে নিয়ে গেলে তিনি তাঁকে 'দ্জাম-গ্লিং-গ্রাগ্স-পা () নাম দেন। ষোল বছর বয়সে স্গাম-পো-পা-ব্সোদ-নাম্স-রিন-ছেন তাঁকে দীক্ষা দেন। কুড়ি বছর বয়সে তাঁর নাম রাখা হয় ত্শুল-খ্রিম্স-স্ন্যিং-পো।
১১৫০ খ্রিষ্টাব্দে তিনি দ্বাগ্স-ল্হা-স্গাম-পো () নামক বৌদ্ধমঠের প্রধান লামা নির্বাচিত হন ও তিনি ঐ পদে উনিশ বছর ছিলেন। ১১৬০ খ্রিষ্টাব্দে তিব্বতে বিভিন্ন বৌদ্ধ মঠের মধ্যে সংঘর্ষ শুরু হলে লাসা শহরের তিব্বত সম্রাট স্রোং-ব্ত্সন-স্গাম-পো দ্বারা নির্মিত জোখাং সহ বিভিন্ন প্রাচীন বৌদ্ধমঠের ক্ষতি সাধিত হয়। ১১৬৬ খ্রিষ্টাব্দে স্গোম-পো-ত্শুল-খ্রিম্স-স্ন্যিং-পো এই সংঘর্ষের প্রতিরোধের ব্যাপারে মধ্যস্থতা করেন ও তাঁর শিষ্য ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পাকে ভবিষ্যতের সমস্ত সংঘর্ষ ও বৌদ্ধ মঠ ধ্বংস প্রতিরোধের দায়িত্ব দেন।
তনুশ্রী চক্রবর্তী
তনুশ্রী চক্রবর্তী একজন বাঙালি মডেল এবং অভিনেত্রী। তনুশ্রী চক্রবর্তী পেশায় একজন ভারতীয় বাংলা অভিনেত্রী
তনুশ্রী মর্ডান হাই স্কুল থেকে স্কুলজীবনের শিক্ষা সমাপ্ত করেন। পরে কলকাতা বিশ্ববিদ্যালয়ের অধীনে বাসন্তী দেবী কলেজ থেকে রাষ্ট্রবিজ্ঞানে গ্রাজ্যুয়েশন করেন।
তনুশ্রী স্কুল সমাপ্ত করার পরেই মডেল হবার সুযোগ লাভ করেন। এরপর তিনি বেশকিছু পণ্যের বিজ্ঞাপন-এ অংশ নেন। তিনি কমলেশ্বর মুখোপাধ্যায় পরিচালিত "উড়ো চিঠি"তে অভিনয়ের মাধ্যমে জনপ্রিয় হন।
রোমিও (২০১১-এর চলচ্চিত্র)
রোমিও সুজিত মন্ডল পরিচালিত, দেব, শুভশ্রী গাঙ্গুলী, সব্যসাচী চক্রবর্তী, লাবণী সরকার পরিচালিত ২০১১ সালের একটি রোমান্টিক চলচ্চিত্র। সংগীত পরিচালক জিৎ গাঙ্গুলী এই চলচ্চিত্রের সংগীত পরিচালনা করেন। ৪ঠা নভেম্বর, ২০১১ সালে মুক্তিপ্রাপ্ত এই চলচ্চিত্রটি তেলেগু চলচ্চিত্র কিশোর কুমার পর্দাসনীর "কঁচেম ইস্টম, কঁচেম কষ্টম"-এর পুননির্মান। এই চলচ্চিত্রটি সুপার হিট হয়। অভিনয় করেছিলেন সিদ্ধার্থ ও তামান্না ।
"পূজা" (শুভশ্রী গাঙ্গুলী) তার বাবা "চ্যাটার্জী"র (কৌশিক বন্দ্যোপাধ্যায়) স্নেহে বড় হয়। বাবার জন্য "পূজা" সবই করতে পারে। এক পর্যায়ে সে লেখাপড়ার জন্য কলকাতায় আসে। এখানে সে তার আঙ্কেল "দিবাকর"-এর (বিশ্বজিৎ চক্রবর্তী) বাসায় থাকে। আঙ্কেলের মেয়ে "স্বাতী"র একদল বন্ধু আছে। এরমধ্যে অন্যতম "সিদ্ধার্থ" (দেব)। সে সবকিছু নিয়েই মজা করে।
"সিদ্ধার্থ"র অনেক মেয়েবন্ধু আছে। তার মুখে সর্বদাই হাসি থাকে। তাকে দেখে কেউ বুঝতে পারে না তার মা "নন্দিনী" (লাবণী সরকার) এবং বাবা "অভিরাজ" (সব্যসাচী চক্রবর্তী) আলাদা থাকে।
"সিদ্ধার্থ" ও "পূজা" একে অপরকে ভালবেসে ফেলে। "পূজা"র বাবার কাছে এ কথা বললে সে বলে "সিদ্ধার্থ"র কাছে সে মেয়েকে দিতে রাজি আছে। কিন্তু তার আগে তাদের বাবা-মাকে এক করতে হবে। "পূজা" তার বাবার মনে আঘাত দিয়ে পালিয়ে বিয়ে করবে না। অতঃপর তারা দুজনে এই চেষ্টা করতে লাগল। কিন্তু অনেক চেষ্টার পরেও তারা সক্ষম হয় না। এক পর্যায়ে "সিদ্ধার্থ" আর "পূজা"র মধ্যে ঝগড়াও হয়। কিন্তু পরে "সিদ্ধার্থ" ঝগড়া মিটিয়ে নেয়।
অবশেষে অনেক চেষ্টার পর "অভিরাজ" নিজের ভুল বুঝতে পেরে "নন্দিনী"র কাছে ফিরে আসে। দুই পরিবার এই বিয়েতে সম্মত হয়।এই চলচ্চিত্রের অ্যালবামে মোট ৬টি গান রয়েছে। সব কটিই জিৎ গাঙ্গুলীর সুর দেয়া। গান লিখেছেন প্রিয় চট্টোপাধ্যায়, চন্দ্রানী গঙ্গোপাধ্যায় ও প্রসেন
পল ওয়াকার
পল উইলিয়াম ওয়াকার চতুর্থ (সেপ্টেম্বর ১২, ১৯৭৩ -  – নভেম্বর ৩০ ২০১৩) ছিলেন একজন মার্কিন চলচ্চিত্র অভিনেতা। তিনি ১৯৯৯ সালে ব্যবসা সফল চলচ্চিত্র ভার্সিটি ব্লুস-এ অভিনয়ের জন্য পরিচিত হয়ে ওঠেন এবং সম্ভবত: খ্যাতি অর্জন করেন "ফাস্ট অ্যান্ড ফিউরিয়াস" চলচ্চিত্রে "ব্রায়ান ও'কনার" চরিত্রে অভিনয়ের জন্য। তার অভিনীত অন্যান্য চলচ্চিত্রগুলো হচ্ছে "এইট বিলো", "ইনটু দি ব্লু", "শি'জ অল দ্যাট", এবং "টেকার্স"। তাকে "ন্যাশনাল জিওগ্রাফিক চ্যানেলের" "এক্সপেডিশন গ্রেট হোয়াইট" সিরিজেও দেখা গেছে। ওয়াকার ৩০ নভেম্বর, ২০১৩ আরোহী হিসেবে এক গাড়ি দুর্ঘটনায় ভ্যালেন্সিয়া, সান্তা ক্লারিটা, ক্যালিফোর্নিয়া নিহত হন।
পল ওয়াকার ১৯৭৩ সালের ১২ সেপ্টেম্বর ক্যালিফোর্নিয়ার গ্ল্যান্ডেল শহরে জন্মগ্রহণ করেন। সে আইরিশ, ইংরেজ এবং জার্মান বংশদ্ভুত।
৩০ নভেম্বর তারিখে ওয়াকার এবং তার বন্ধু রজার রোডস্‌ ফিলিপাইনে হাইয়ান দুর্গতদের জন্য ওয়াকারের নিজস্ব সংস্থা ‘রিচ আউট ওয়ার্ল্ডওয়াইড’ একটি অনুষ্ঠানে থেকে ফিরে আসার সময় দুর্ঘটনায় আক্রান্ত হন। চালক নিয়ন্ত্রণ হারালে গাড়িটি রাস্তার পাশের লাইট পোস্ট ও গাছের সাথে আঘাত করে এবং তাতে আগুন ধরে যায়। লস এঞ্জেলস্‌-এর কাউন্ট্রি শেরিফ শাখা থেকে জানানো হয় যে, ঘটনাস্থলে দু'জনের মৃত্যু হয়েছে। পলের জনসংযোগ কর্মকর্তা অ্যামি ভ্যান আইডেন প্রথম এই খবর জানান।
'জিগ-র্তেন-ম্গোন-পো-রিন-ছেন-দ্পাল
'জিগ-র্তেন-ম্গোন-পো-রিন-ছেন-দ্পাল () (১১৪৩-১২১৭) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
'জিগ-র্তেন-ম্গোন-পো-রিন-ছেন-দ্পাল তিব্বতের খাম্স অঞ্চলের ত্শু-ঙ্গু শহরে স্ক্যু-রা পরিবারগোষ্ঠীতে ১১৪৩ খ্রিষ্টাব্দে জন্মগ্রহণ করেন। জন্মের পরে তাঁর নাম রাখা হয় দ্বাল-'বার-থার ()। পরবর্তীকালে তাঁর নাম পরিবর্তন করে ব্ত্সুন-পা-স্ক্যাব্স () রাখা হয়। পনেরো বছর বয়সে তাঁর পিতা ও তার পরের বছর তাঁর মাতার মৃত্যু হলে ব্ত্সুন-পা-স্ক্যাব্স প্রতিবেশিদের বাড়িতে পুঁথি পড়ে উপার্জন করে বহু কষ্টে জীবনধারণ করতেন।
পঁচিশ বছর বয়সে তিনি ফাগ-মো-গ্রু-পা-র্দো-র্জে-র্গ্যাল-পোর নিকটে গিয়ে তাঁর নিকটে বোধিচিত্ত ও মহামুদ্রা সম্বন্ধে জ্ঞানলাভ করেন। এরপর ফাগ-মো-গ্রু-পা-র্দো-র্জে-র্গ্যাল-পোর উপদেশে তিনি বোধিসত্ত্ব শপথ]] গ্রহণ করেন। ফাগ-মো-গ্রু-পা-র্দো-র্জে-র্গ্যাল-পোর মৃত্যুর পরে তিনি ত্সি-লুং-পা নামক এক পন্ডিতের নিকট মার্গফল বা লাম-'ব্রাস () সম্বন্ধে শিক্ষালাভ করেন। এরপর তিনি দ্ব্যে-ছুং নামক স্থানে পাঁচ বছর সাধনা করেন। এই সময় তিনি কুষ্ঠ রোগে আক্রান্ত হন। পঁয়ত্রিশ বছর বয়সে তিনি বৌদ্ধ ভিক্ষুতে পরিণত হন।
১১৭৯ খ্রিষ্টাব্দে তিনি 'ব্রি-কুং বৌদ্ধবিহার স্থাপন করে 'ব্রি-কুং-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠা করেন। মহামুদ্রা সংক্রান্ত তাঁর শিক্ষা ফ্যাং-ছেন-ল্ঙ্গা-ল্দান () নামক গ্রন্থে লিপিবদ্ধ রয়েছে। এছাড়াও দ্গোংস-গ্চিগ () এবং থেগ-ছেন-ব্স্তান-পা'ই-স্ন্যিং-পো () নামক গ্রন্থে তাঁর দর্শন ও শিক্ষা সম্বন্ধে লেখা রয়েছে।
গ্লিং-রাস-পা-পে-মা-র্দো-র্জে
গ্লিং-রাস-পা-পে-মা-র্দো-র্জে () (১১২৮-১১৮৮) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
গ্লিং-রাস-পা-পে-মা-র্দো-র্জে ১১২৮ খ্রিষ্টাব্দে তিব্বতের স্ম্যাং-স্তোদ অঞ্চলে গ্লিং-স্মাদ পরিবারগোষ্ঠীতে জন্মগ্রহণ করেন। শৈশবে তিনি তাঁর চিকিৎসক পিতার নিকটে চিকিৎসাশাস্ত্র সম্বন্ধে শিক্ষা নেওয়া শুরু করলেও মাত্র বারো বছর বয়সে তাঁর পিতার মৃত্যু হলে এই শিক্ষালাভ থেকে তাঁকে বিরত হতে হয়। ষোল বছর বয়সে তিনি বৌদ্ধ ভিক্ষুতে পরিণত হয়ে তিনি র্ন্যিং মা তত্ত্ব সম্বন্ধে শিক্ষালাভ করেন। কিন্তু কয়েকদিন পরে জো-মো-স্মান-মো () নামক এক মহিলাকে বিবাহ করে তিনি সন্ন্যাসধর্ম থেকে পিছু হটেন।
গ্লিং-রাস-পা-পে-মা-র্দো-র্জে এবং তাঁর স্ত্রী জো-মো-স্মান-মো দুজনে খ্যুং-ত্শাং-পা-য়ে-শেস-ব্লা-মা () নামক বৌদ্ধ পন্ডিতের নিকট রাস-ছুং-স্ন্যান-র্গ্যুদ () সম্বন্ধে শিক্ষালাভ করেন। সায়ত্রিশ বছর বয়সে গ্লিং-রাস-পা-পে-মা-র্দো-র্জে বিখ্যাত বৌদ্ধ পন্ডিত ফাগ-মো-গ্রু-পা-র্দো-র্জে-র্গ্যাল-পোর নিকটে শিক্ষাগ্রহণ করেন।
তোরিচেল্লির সমীকরণ
তোরিচেল্লির সমীকরণ চিরায়ত বলবিদ্যার একটি সমীকরণ বিশেষ। এই সমীকরণের মাধ্যমে সময়কাল অজ্ঞাত থাকলেও সমত্বরণে গতিশীল কোন বস্তুর অন্তিম গতিবেগ নির্ধারণ করা যায়। এই সমীকরণটি নির্ণয় করেন সপ্তদশ শতাব্দীর পদার্থবিদ ইভাঞ্জেলিস্তা তোরিচেল্লি।
ধরা যাক, কোন বস্তুর প্রারম্ভিক গতিবেগ formula_1। ঐ বস্তু formula_2 সময়ে formula_3 ত্বরণ লাভ করে formula_4 অন্তিম গতিবেগে পৌছলে, গতিসূত্রানুসারে
উভয়পক্ষের বর্গ করলে,
formula_7 সময়ে ঐ বস্তুর সরণ formula_8 হলে, গতিসূত্রানুসারে,
formula_11 এর মান প্রথম সমীকরণে বসিয়ে তোরিচেল্লির সমীকরণ পাওয়া যায়,
নেপাল জাতীয় ক্রিকেট দল
নেপাল জাতীয় ক্রিকেট দল বা নেপাল ক্রিকেট দল () আন্তর্জাতিক ক্রিকেট খেলায় নেপাল দেশের জাতীয় দল হিসেবে প্রতিনিধিত্ব করছে। ১৯৯৬ সাল থেকে দলটি আন্তর্জাতিক ক্রিকেট কাউন্সিল (আইসিসি)’র সহযোগী সদস্যভূক্ত দেশ। এরপূর্বে ১৯৮৮ সাল থেকে আইসিসি’র অনুমোদনপ্রাপ্ত সদস্য দেশ হিসেবে আন্তর্জাতিক ক্রিকেটে অংশগ্রহণ করতো। নেপাল ক্রিকেট সংস্থার মাধ্যমে নেপাল দলটি পরিচালিত হচ্ছে। বর্তমানে দলের অধিনায়কত্ব করছেন পরশ খাদকা ও কোচের দায়িত্ব পালন করছেন জগৎ তামাতা।
রাণা রাজবংশের আমলে নেপালে ক্রিকেট খেলার সূচনা ঘটে। ১৯২০-এর দশকে ইংল্যান্ডে পড়াশোনা শেষে তাঁরা দেশে ফিরে ক্রিকেট খেলার ন্যায় রাজকীয় ক্রীড়ার প্রচলন ঘটায়। কেবলমাত্র অভিজাত সম্প্রদায়ের মাঝেই এ খেলা সীমাবদ্ধ রাখা হতো। ১৯৪৬ সালে নেপাল ক্রিকেট সংস্থা গঠিত হয়। ১৯৫১ সালে নেপালী জনগণ রাণা পরিবারকে ক্ষমতা থেকে উচ্ছেদ করলে ক্রিকেট খেলা সাধারণ জনগণের মধ্যে ছড়িয়ে পড়ে। ১৯৬১ সালে নেপাল ক্রিকেট সংস্থা (সিএএন) জাতীয় ক্রীড়া সংস্থার অংশ হয়। এরফলে ক্রিকেটকে সমগ্র নেপালে ছড়িয়ে দেয়ার উদ্যোগী ভূমিকা নেয়া হয়। কিন্তু ১৯৮০-এর দশক পর্যন্ত রাজধানী কাঠমান্ডু এলাকাতেই সীমাবদ্ধ ছিল।
যোগাযোগ ও পরিবহন ব্যবস্থাপনার অবকাঠামো উন্নয়নের ফলে কাঠমান্ডুর বাইরে ১৯৮০-এর দশকে ক্রিকেট খেলাকে বিস্তৃত করা হয়। ১৯৮৮ সালে নেপাল আইসিসি’র অন্যতম অনুমোদনপ্রাপ্ত সদস্য হিসেবে স্বীকৃতি পায়। ১৯৯০-এর শুরুতে আঞ্চলিক ও জেলা প্রতিযোগিতা আয়োজনের মাধ্যমে বড় ধরণের পরিকল্পনা নেয়া হয়। এছাড়াও বিদ্যালয়গুলোতে ক্রিকেটের প্রসারে উদ্যোগী ভূমিকা গ্রহণ করা হয়।
১৯৯০-এর দশকের মাঝামাঝি সময়ে ক্রিকেটের প্রতি আগ্রহ উত্তরোত্তর বৃদ্ধি পেতে থাকে এবং দলীয় প্রতিযোগিতায় অংশগ্রহণের সুযোগের শৈথিল্যসহ আরও সুযোগ-সুবিধা বৃদ্ধির দাবী জানানো হয়। এ প্রেক্ষিতে ১৯৯৬ সালে আন্তর্জাতিক ক্রিকেট কাউন্সিল কর্তৃপক্ষ নেপালকে সহযোগী সদস্যপদে অন্তর্ভুক্ত করা হয়। একই বছর কুয়ালালামপুরে অনুষ্ঠিত এসিসি ট্রফি প্রতিযোগিতায় প্রথমবারের মতো জাতীয় দল অংশগ্রহণ করে। প্রথম রাউন্ডে ছয় দলের মধ্যে চতুর্থ স্থান দখল করে। ব্রুনাই এবং জাপান তাদের কাছে পরাজিত হয়।
১৯৯৬ সাল থেকে দলটি আন্তর্জাতিক ক্রিকেটে অংশগ্রহণ করছে। পাশাপাশি প্রতিটি এসিসি ট্রফি, এসিসি টুয়েন্টি২০ কাপ, ২০০১ আইসিসি ট্রফি এবং দুইটি আইসিসি আন্তঃমহাদেশীয় কাপ প্রতিযোগিতায় অংশগ্রহণ করে। সাম্প্রতিককালে আইসিসি বিশ্ব টুয়েন্টি২০ বাছাই পর্বে নেপাল দলের সম্পৃক্ততা রয়েছে। নেপাল বর্তমানে ২০১৩ সালের আইসিসি বিশ্ব ক্রিকেট লীগ ডিভিশন থ্রী প্রতিযোগিতা বিজয়ী। এরফলে তারা নিউজিল্যান্ডে অনুষ্ঠিত ২০১৪ সালের ক্রিকেট বিশ্বকাপ বাছাইপর্বে অংশগ্রহণের জন্য যোগ্যতা অর্জন করে। ২৭ নভেম্বর, ২০১৩ তারিখে নেপাল ক্রিকেট দল বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের সুযোগ পায়। এরফলে দলটি আন্তর্জাতিক ক্রিকেট কাউন্সিলের উদ্যোগে অনুষ্ঠিত প্রথম বড় ধরনের প্রতিযোগিতায় অংশগ্রহণ করে।
দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৩য় স্থান অধিকার করে। এরফলে তারা বাংলাদেশে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করে। গ্রুপ-পর্বে নেপাল দল বাংলাদেশ, হংকং ও আফগানিস্তানের মোকাবেলা করে।
ওবায়দুল্লাহ আল ওবায়দী সোহরাওয়ার্দী
ওবায়দুল্লাহ আল ওবায়দী সোহরাওয়ার্দী (১৮৩২ - ৯ ফেব্রুয়ারি ১৮৮৫) ছিলেন একজন ব্রিটিশ ভারতের বাংলার একজন শিক্ষাবিদ, সমাজ সংস্কারক, লেখক। সমাজ সংস্কারক সৈয়দ আমির আলি ছিলেন তার ছাত্র।
ওবায়দুল্লাহ আল ওবায়দী ১৮৩২ সালে বেঙ্গল প্রেসিডেন্সির মেদিনীপুর জেলার চিতওয়া গ্রামের সুপরিচিত সোহরাওয়ার্দী‌ পরিবারে জন্মগ্রহণ করেন। পারিবারিক ঐতিহ্য অনুযায়ী তিনি বাড়িতে আরবি ও ফারসি ভাষা শেখেন। নিজ চেষ্টায় তিনি ইংরেজি ভাষা শিখেছিলেন। তিনি কলকাতা মাদ্রাসা থেকে ১৮৫৭ সালে ফাইনাল সেন্ট্রাল পরীক্ষায় উত্তীর্ণ হন।
কর্মজীবনের শুরুতে তিনি কলকাতায় টিপু সুলতানের পৌত্র শাহজাদা জালালউদ্দিনের অধীনে চাকরি নেন। এরপর গভর্নর জেনারেলের আইনসভার অনুবাদ বিভাগে মুনশি হিসেবে যোগ দেন। ১৮৬৫ সালে হুগলি কলেজে অ্যাংলো-আরবি বিভাগে অধ্যাপক হিসেবে যোগ দেন। এখানে সৈয়দ আমির আলি তার ছাত্র ছিলেন। ১৮৭৪ সালে তিনি ঢাকা মাদ্রাসার প্রথম সুপারিন্টেনডেন্ট নিযুক্ত হন এবং আমৃত্যু এই পদে বহাল থাকেন। তিনি আলিগড়ে স্থাপিত মোহামেডান অ্যাংলো-ওরিয়েন্টাল কলেজের পরিচালনা কমিটির সদস্য ছিলেন।
তিনি নবাব আবদুল লতিফ ও সৈয়দ আহমদ খানের চিন্তানুসারী ছিলেন। মোহামেডান লিটারেরি সোসাইটি, সেন্ট্রাল ন্যাশনাল মোহামেডান এসোসিয়েশন, বেঙ্গল সোশ্যাল সায়েন্স এসোসিয়েশনসহ বিভিন্ন সংগঠনের সাথে তিনি জড়িত ছিলেন। তিনি ১৮৭৯ সালে সমাজ সম্মিলনী নামে একটি সংগঠন স্থাপন করেছিলেন। ১৮৮৩ সালে গঠিত ঢাকা মুসলমান সুহৃদ সম্মিলনী তার অনুসারীরা প্রতিষ্ঠা করেছিলেন। তিনি এই সংগঠন প্রতিষ্ঠায় উৎসাহ দেন।
তিনি একজন বহুভাষায় পারদর্শী পণ্ডিত ছিলেন। আরবি, ফারসি, উর্দু ও ইংরেজিতে তার একাধিক মৌলিক ও অনুবাদ গ্রন্থ রয়েছে। এর মধ্যে রয়েছে উর্দু দিওয়ান (১৮৮০), ফারসি দিওয়ান (১৮৮৬), ফারসি ব্যকরণ "দস্তর-ই-পার্সি আমুজ", আরবি ব্যকরণ "লুববুল আরব", উর্দু ব্যকরণ "মিফতাহুল আদাব", ফারসিতে রচিত পদার্থবিদ্যা বিষয়ক "দবিস্তান-ই-দানিশ আমুস", ফারসিতে রচিত ছন্দ ও অলঙ্কার বিষয়ক "দস্তর-ই-ফারসি-আমুস", ফারসিতে রচিত আত্মজীবনী "দস্তান-ই-ইবরাতবার", "মোহামেডান এডুকেশন ইন বেঙ্গল" (১৮৬৭)।
১৮৬৭ সালে সৈয়দ আমির আলির সহায়তায় তিনি সৈয়দ কেরামত আলি রচিত "মখজুল উলুম" গ্রন্থটি তিনি "এ ট্রিটিজ অন দ্য সায়েন্স" শিরোনামে ইংরেজিতে অনুবাদ করেন। রামমোহন রায়ের লেখা "তুহফাতুল মুওয়াহেদীন" গ্রন্থ ১৮৮৪ সালে তিনি ইংরেজিতে অনুবাদ করেছিলেন।
জ্ঞান, শিক্ষা ও সমাজের ক্ষেত্রে তার অবদানের জন্য ব্রিটিশ সরকার তাকে "বাহার-উল-উলুম" (জ্ঞানের সাগর) খেতাব প্রদান করে। তার প্রতি সম্মান হিসেবে আচার্য হরিনাথ দে তার একটি তেলচিত্র অঙ্কন করেছিলেন। ঢাকা বিশ্ববিদ্যালয়ে তার নামে "বাহার-উ-উলুম ওবায়দী সোহরাওয়ার্দী‌ পদক" প্রবর্তন করা হয়েছে।
তার বড় ছেলে আবদুল্লাহ আল মামুন সোহরাওয়ার্দী শিক্ষাক্ষেত্রে খ্যাতি অর্জন করেছিলেন। তার আরেক ছেলে হাসান সোহরাওয়ার্দী ছিলেন একজন খ্যাতনামা রাজনীতিবিদ। তার মেয়ে খুসিস্তা আখতার বানু উর্দু সাহিত্যের একজন কবি ছিলেন। হোসেন শহীদ সোহরাওয়ার্দী‌ তার দৌহিত্র ছিলেন।
ওবায়দুল্লাহ আল ওবায়দী সোহরাওয়ার্দী‌ ১৮৮৫ সালের ৯ ফেব্রুয়ারি ঢাকায় ইন্তেকাল করেন।
আসআদ মাদানী
সাইয়্যেদ আসআদ মাদানী (এপ্রিল ২৭, ১৯২৮ খ্রিস্টাব্দ-ফেব্রুয়ারি ৬, ২০০৬ খ্রিস্টাব্দ) (হিন্দি: सय्यद असद मदनी , উর্দু: سید اسعد مدنے ) ছিলেন একজন ভারতীয় দেওবন্দি আলেম, রাজনীতিবিদ এবং ইসলামি ব্যক্তিত্ব। তিনি জমিয়তে উলামায়ে হিন্দের প্রেসিডেন্ট ছিলেন। এছাড়াও তিনি দারুল উলুম দেওবন্দের শাইখুল হাদীস এবং নির্বাহী পরিষদের (মজলিসে শূরা) সদস্য ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে ভারতের মুসলমান সমাজে বাংলাদেশের স্বাধীনতার পক্ষে প্রবল জনমত গঠনের কাজ করেন মাওলানা আসআদ মাদানী। এর স্বীকৃতিস্বরূপ ২০১৩ খ্রিস্টাব্দে বাংলাদেশ সরকার তাঁকে মরণোত্তর "বাংলাদেশ মুক্তিযোদ্ধা মৈত্রী সম্মাননা"য় ভূষিত করে।
রুশ (দ্ব্যর্থতা নিরসন)
রাশিয়ান বা রুশ বলতে রাশিয়া সম্পর্কিত যে কোন কিছু বোঝায়, তন্মধ্যেঃ
রুশ বলতে এছাড়াও উল্লেখ করা যেতে পারে:
অসমীয়া (দ্ব্যর্থতা নিরসন)
অসমীয়া বলতে বোঝানো হতে পারে -
ফরাসি (দ্ব্যর্থতা নিরসন)
ফরাসি বলতে ফ্রান্স সম্পর্কিত বা ফ্রান্স থেকে উৎপন্ন যে কোনো কিছু বোঝানো যেতে পারে।
কুঞ্জলাল নাগ
অধ্যক্ষ কুঞ্জলাল নাগ (১৮৫৮ - ১৯২৪) ছিলেন বাংলাদেশের একজন বিশিষ্ট শিক্ষাবিদ এবং সাংস্কৃতিক ব্যক্তিত্ব। তিনি ঢাকা কলেজ এবং জগন্নাথ কলেজের অধ্যক্ষ ছিলেন।
গ্রনোবল
গ্রনোবল (; ), ফ্রেঞ্চ আল্পসের পাদদেশে অবস্থিত দক্ষিণ-পূর্ব ফ্রান্সের একটি শহর, যেখানে দ্রাক নদীটি ইজের নদীর সাথে যুক্ত হয়। গ্রনোবল ইজের বিভাগের রাজধানী, শহরটি ফ্রান্সের রোন-আল্পস্ অঞ্চলে অবস্থিত।
ইলিশিয়াম থিয়েটার
ইলিশিয়াম থিয়েটার ১৮৮৮ সালে ঢাকায় প্রতিষ্ঠিত একটি নাট্যদল। বাংলাপিডিয়া হতে প্রাপ্ত তথ্যমতে এটিই বাংলাদেশে প্রতিষ্ঠিত প্রথম নাট্যদল।
উনিশ শতকের দ্বিতীয়ার্ধে গঠিত এই দলের প্রতিষ্ঠাতা ছিলেন কৃষ্ণকিশোর বসাক এবং জগন্নাথ কলেজের অধ্যক্ষ কুঞ্জলাল নাগ ছিলেন এই দলটির পরিচালক। দীনবন্ধু মিত্র রচিত "নীলদর্পণ" নাটক মঞ্চস্থ করায় ইংরেজ সরকার নাটকের বিশেষ কিছু অংশের অভিনয় সম্পর্কে আপত্তি জানায় এবং অভিনয় নিয়ন্ত্রণ আইন প্রয়োগ করে এই নাটকটির অভিনয় বন্ধ করে দেয়; ফলে কালক্রমে এই নাট্যদলটি ভেঙে যায়।
সজীব ওয়াজেদ
সজীব আহমেদ ওয়াজেদ (জন্মঃ ২৭ জুলাই ১৯৭১) হলেন একজন বাংলাদেশী আইসিটি পরামর্শক এবং রাজনৈতিক ব্যক্তিত্ব। তিনি বাংলাদেশের বর্তমান প্রধানমন্ত্রী শেখ হাসিনার ছেলে এবং বাংলাদেশের জাতির জনক শেখ মুজিবুর রহমানের দৌহিত্র।
জয় ২৭ জুলাই ১৯৭১ সালে, বাংলাদেশের স্বাধীনতা যুদ্ধ চলাকালে জন্ম নেন। তাঁর বাবা এম এ ওয়াজেদ মিয়া, একজন খ্যাতনামা পরমাণু বিজ্ঞানী এবং মা শেখ হাসিনা বাংলাদেশের বর্তমান প্রধানমন্ত্রী। তার নানা জাতির জনক বঙ্গবন্ধু শেখ মুজিবুর রহমান। ১৯৭৫ সালে তাঁর নানা শেখ মুজিবুর রহমান হত্যা হওয়ার পরে, জয় মায়ের সাথে জার্মানী-লন্ডন হয়ে ভারতে রাজনৈতিক আশ্রয় নেন।
ফলে তাঁর শৈশব এবং কৈশোর কেটেছে ভারতে। নৈনিতালের সেন্ট জোসেফ কলেজ হতে স্নাতক করার পর যুক্তরাষ্ট্রের দ্য ইউনিভার্সিটি অব টেক্সাস এ্যট আর্লিংটন থেকে কম্পিউটার বিজ্ঞানে স্নাতক শেষ করেন। পরবর্তীতে হার্ভার্ড বিশ্ববিদ্যালয় থেকে লোক-প্রশাসন বিষয়ে স্নাতকোত্তর ডিগ্রী অর্জন করেন। বর্তমানে তিনি স্হায়ীভাবে মার্কিন যুক্তরাষ্ট্রের ভার্জিনিয়া বাস করছেন।
২০১০ সালের ২৫ ফেব্রুয়ারি, জয়কে পিতৃভূমি রংপুর জেলা আওয়ামী লীগের প্রাথমিক সদস্যপদ দেয়া হয়।
তিনি একাদশ জাতীয় সংসদ ২০১৯ থেকে প্রধানমন্ত্রী শেখ হাসিনা এর অবৈতনিক তথ্য ও যোগাযোগ প্রযুক্তি উপদেষ্টা হিসেবে কর্মরত আছেন।
এর আগে আওয়ামীলীগের বিগত মেয়াদের সরকারে ২০১৪ সালেও প্রধানমন্ত্রীর অবৈতনিক উপদেষ্টা হিসেবে নিয়োগ পান বঙ্গবন্ধুর দৌহিত্র সজীব ওয়াজেদ জয়।
জয় ২৬ অক্টোবর ২০০২ সালে মার্কিন নাগরিক ক্রিস্টিন ওয়াজেদকে বিয়ে করেন। তাদের একটি কন্যা সন্তান রয়েছে। তাদের সন্তানের নাম সোফিয়া ওয়াজেদ।